Muxtar Kazımoğlu: folklor və yazılı ədəbiyyat mədəni bütövlük kontekstində\nMüasir Azərbaycan folklorşünaslığı dinamik inkişafda olan, bir tərəfdən müasir dünya elminin yeni nəzəri-metodoloji tendensiyalarına, digər tərəfdən qloballaşan və virtuallaşan dünyada dövlətin və cəmiyyətin mənəvi dəyərlərin qorunması ilə bağlı milli maraqlarına ən çevik intellektual reaksiya verən elm sahələrindəndir.\nO qədər də qədim tarixi olmayan, buna baxmayaraq zəngin elmi ənənələr üzərində qərarlaşan Azərbaycan folklorşünaslıq elmi özündə neçə-neçə görkəmli alimin, milli-mənəvi dəyərlər sevdalısı olan neçə-neçə vətəndaş-ziyalının, Vətən torpağını el-el, oba-oba gəzən neçə-neçə zəhmətkeş toplayıcının ad və imzasını cəmləşdirir. Bu adlar içərisində məhz özünün layiq olduğu statusa yüksəlmiş Muxtar Kazımoğlu (İmanov) imzası bənzərsiz istedaddan, gərgin elmi zəhmətdən, Azərbaycan xalqına və onun mədəniyyətinə səmimi bir məhəbbətdən, ən başlıcası isə elmi yaradıcılıqda klassik halallıq normalarına zərgər dəqiqliyi ilə əməl etmək mədəniyyətindən və əxlaqından yoğrulmuş 30 illik gərgin fəaliyyətin məntiqi nəticəsi və təsdiqidir.\nBir neçə gündən sonra 60 yaşına qədəm qoyacaq Muxtar Kazımoğlu ömrün bu zirvə məqamına əliboş gəlməmişdir: o, müasir Azərbaycan filoloji və folklorşünaslıq elminin tanınmış nümayəndəsidir, elmi-ictimai mühitdə sözünün çəkisi və sanbalı olan görkəmli ziyalıdır, Azərbaycan Milli Elmlər Akademiyasının folklorşünaslıq ixtisası üzrə yeganə üzvüdür, AMEA Folklor İnstitutunun direktoru olaraq folklorşünas alim kollektivinin flaqmanıdır. Bundan əlavə o, zəngin ictimai fəaliyyətlə də məşğuldur.Tələbə Qəbulu üzrə Dövlət Komissiyasında Ədəbiyyat fənni üzrə Elmi-Metodiki Seminarın rəhbəri və Ekspert Şurasının sədri, İctimai Televiziya və Radio Yayımları Şirkəti Yayım Şurasının üzvüdür. Bütün bunlardan əlavə,ən nəhayət yüksək mənəvi dəyərlər daşıyıcısı kimi gözəl insandır,səmimi dostdur.\nMuxtar Kazımoğlu Azərbaycan filoloji düşüncəsinə ümumən milli ictimai təfəkkürün demokratikləşdiyi, etnik-milli genezisə və milli-mənəvi dəyərlərə qayıdışın elmdə, sənətdə və həyatda ümummilli hərəkata çevrildiyi 80-ci illərin əvvəllərində gəlmişdir. Hesab edirik ki, bu amil onun elmi-filoloji maraq dairəsinin formalaşmasında, yaradıcı şəxsiyyət kimi milli mədəniyyətə münasibətdə elmi baxış bucaqlarının müəyyənləşməsində həlledici rol oynamışdır. O, ötən əsrin 80-ci illərinin ortalarında filoloji elmi yaradıcılığa həmin dövr üçün (elə indinin özündə də!) kifayət qədər elmi aktuallıq kəsb edən mürəkkəb bir nəzəri problemin (ədəbiyyatda psixologizm) kifayət qədər maraqlı bədii faktura üzərində (60-70-ci illər Azərbaycan nəsri) araşdırılması ilə başlamışdır. 1991-ci ildə nəşr olunan “Müasir Azərbaycan nəsrində psixologizm” kitabında müəllif İsa Hüseynov, İsmayıl Şıxlı, Sabir Əhmədov, Anar, Əkrəm Əylisli, Elçin, Mövlud Süleymanlı kimi nasirlərin bədii yaradıcılığını psixologizm aspektindən tədqiqat predmetinə çevirir. Bu tədqiqat alimin filoloji təfəkkürünün analitik-nəzəri səpkiyə, milli folklor potensiyasına (artıq normativləşmiş qənaətə görə 60-70-ci illər Azərbaycan nəsri öz genetik qaynağı etibarilə epos təfəkkürünə söykənir) elmi marağının ifadəsi olmaqla onun yaradıcı təfəkkürünün tipoloji oriyentasiyasını da əsaslı olaraq müəyyənləşdirmiş olur. Muxtar Kazımoğlunun elmi yaradıcılıq təkamülünün 80-ci illərin ortalarından bu günədək qət etdiyi yolu ən ümumi şəkildə aşağıdakı kimi cizgiləmək olar:\n“elmi təsnifat baxımından ədəbiyyatşünaslıqdan folklora;\n“janr təsnifatı baxımından romandan (povestdən,hekayədən...) eposa (nağıla, lətifəyə...);\n“nəzəri problematika baxımından psixologizmdən onun konkret təzahür formalarından biri olan və mühüm elmi-kateqorial anlayış kimi götürüləngülüş anlayışına.\nHazırda Muxtar Kazımoğlu zahirən fərqli elmi problemlərlə məşğul olmuş kimi görünsə də, əslində otuz il bundan əvvəl başladığı işi davam etdirir. Hələ nəsrdə psixologizm problemi üzərində araşdırmalar apararkən müəllifin nəsrin ən müasir nəzəri problemlərini folklorla vəhdətdə araşdırdığının, şifahi və yazılı ədəbiyyatı eyni bir təhlil kontekstində birləşdirdiyinin şahidi oluruq. Sonralar da yazılı və şifahi ədəbiyyat paralelliyi onun yaradıcılığının xarakterik xüsusiyyətinə çevrilir.\nMüəllifin “Gülüşün arxaik kökləri” (2005) və “Xalq gülüşünün poetikası” (2006) kitabları həm problematikası, həm də problemə elmi-metodoloji yanaşması baxımından müasir Azərbaycan folklorşünaslığında yeni bir istiqamətin əsasını qoyan əsərlərdir.Yazılı ədəbiyyatla bağlı kifayət qədər geniş təhlil olunmuş gülüş anlayışı bu əsərlərdə ilk dəfə olaraq sistemli şəkildə folklor üzrə araşdırılır, gülüşün magik mahiyyəti, ayrı-ayrı folklor obrazlarının gülüş aspektindən genezisi kimi problemlərə işıq salınır. Aydın görünür ki, gülüşün arxaik köklərinə elmi maraq nəsrdə psixologizm axtarışlarının təbii davamıdır. Gülüş Muxtar müəllimin təqdimatında gerçəkliyə münasibətin hər hansı bir fiziki-bioloji faktoru kimi deyil, xüsusi semantikaya malik elmi-kateqorial paradiqma kimi təhlil olunur. Kitabların elmi dəyəri ondadır ki, aparılan tədqiqatın nəzəri ümumiləşdirilməsi olaraq humanitar düşüncəyə Azərbaycan xalq gülüş mədəniyyəti ilə bağlı yeni elmi konsepsiya təqdim olunur.\n2011-ci ildə müəllifin indiyədək milli filoloji və folklorşünaslıq düşüncəmizdə heç bir aspekti ilə elmi tədqiqatın predmetinə çevrilməyən digər bir nəzəri problemə həsr olunmuş “Folklorda obrazın ikiləşməsi” kitabı nəşr olunur. Əsərdə müxtəlif folklor janrlarında, xüsusən nağıl, dastan, lətifə və s. kimi epik janrlarda “ciddi” və komik yöndəki ikiləşmənin folklordakı mahiyyəti, mifoloji kökləri və təzahür formaları elmi tədqiqatın predmetinə çevirir. Bu araşdırmada ilk dəfə olaraq bədii obrazın ikiləşməsinin mifdən gələn və folklorun müxtəlif janrlarında təzahür edən, yazılı ədəbiyyatda daha mürəkkəb şəkildə ortaya çıxan səciyyəvi modelləri müəyyənləşdirilmişdir.\n2012-ci ildə nəşr olunan “Epos. Nəsr. Problemlər” kitabına müəllifin müxtəlif illərdə həm ayrı-ayrılıqda epos və nəsr probleminə, həm də epos və nəsrin qarşılıqlı əlaqələrinə həsr olunmuş məqalələri daxil edilmişdir. Eposda obrazın ikiləşməsi, Mənfi əvəzedici, Yalançı qəhrəman kimi məsələlər ənənəvi ədəbiyyatşünaslıqda özünə yer tapa bilməyən, müasir dünya, xüsusən də Avropa folklorşünaslığının elmi-nəzəri bazası əsasında qələmə alınan ciddi problemlərdəndir. Müəllif buradakı elmi yanaşmaları ilə yazılı ədəbiyyat və folklor münasibətlərinə yeni baxış ortaya qoyur, ədəbi düşüncənin yazılı və şifahi laylarına etnik bədii özünüifadənin müxtəlif kodları kimi yanaşılmasının orijinal nəzəri təhlil standartlarını təqdim edir.\n2013-cü ildə nəşr olunan “Portretlər” kitabında “Yazıçılar” və “Ədəbiyyatşünaslar” bölmələri üzrə Azərbaycan ədəbiyyatının görkəmli nümayəndələri Molla Pənah Vaqif, Hüseyn Cavid, Cəlil Məmmədquluzadə kimi ədiblər, Məmməd Cəfər, İsa Həbibbəyli, Qəzənfər Paşayev, Nizami Cəfərov, Kamran Əliyev kimi ədəbiyyatşünaslar “portretləşdirilir”. Bu kitabda ideya-estetik məfkurəsi baxımından bir-birindən fərqli ədəbi və elmi simalardan bəhs edilsə də, onların hamısı vahid Azərbaycan mədəniyyəti kontekstində birləşdirilir. Kitabda seçilən portretlərin yaradıcılıqları, fəaliyyət sahələrinin çoxprofilliliyi müasir Azərbaycan ictimai düşüncəsini narahat edən məqamlara gətirib çıxarır və müəllif ayrı-ayrı ədiblərin simasında ictimai-mədəni düşüncəni narahat edən problemlərə öz baxışlarını və münasibətini ortaya qoyur.\n2014-cü ildə müəllifin “Folklor həm keçmiş, həm də bu gündür” kitabı işıq üzü görür. Burada biz Muxtar müəllimi bir alim olmaqla yanaşı, eyni zamanda bir publisist kimi də kəşf edirik.\nMuxtar müəllim həmin kitabın sonunda yer alan müsahibəsində qeyd edir ki, folklorda qəribə bir sadəlik var və bu müdrikin sadəliyidir. Belə bir müdrik sadəliyi onun öz elmi yaradıcılığına da şamil etmək mümkündür. Onun elmi yaradıcılığı indi filologiyada və folklorşünaslıqda geniş yayılmış, bir çox hallarda yaradıcı elmi təfəkkürün səmimi inkişaf dialektikasından deyil, elmi görünmək, orijinal təsir bağışlamaq mərəzindən qaynaqlanan terminoloji əllaməçilikdən, sintaksisin süni mürəkkəbləşdirilməsindən tamamilə uzaqdır. Onun əsərlərində elmi düşüncə təbii sadəliyindəcə təqdim edilir. Və bu səmim sadəlik ən mürəkkəb elmi mətləbləri izah etməklə özünüifadə mədəniyyətinin təvazöyə əsaslanan yüksək nümunəsi kimi faktlaşır.\nUzun illər ərzində apardığı gərgin elmi axtarışları, bu elmi axtarışların nəticəsi olaraq nəşr etdirdiyi çoxsaylı məqalələri, toplama-tərtib işləri, monoqrafiyaları ilə müasir elmi-ədəbi və mədəni-ictimai mühitdə orijinal təfəkkür sahibi, filoloq-folklorşünas kimi ciddi və nüfuzlu alim imicinə malik Muxtar Kazımoğlu son dörd ildə Folklor İnstitutunun direktoru vəzifəsini uğurla icra edərək bacarıqlı bir elm təşkilatçısı olduğunu da sübut etdi. Ötən əsrin 90-cı illərinin ortalarından Ümummilli lider Heydər Əliyevin milli-mənəvi dəyərlərin qorunması, tədqiqi və təbliği, ümumtürk ədəbi abidələrinin, xüsusən “Kitabi-Dədə Qorqud”un öyrənilməsi istiqamətində həyata keçirdiyi siyasətin, hətta belə demək mümkünsə, mədəni hərəkatın humanitar elmi düşüncəmizdə rezonansının məntiqi nəticəsi olaraq meydana gələn Folklor İnstitutu Akademiyanın nisbətən gənc struktur vahidlərindəndir. XX əsr Azərbaycan humanitar-ictimai fikrinin görkəmli nümayəndələrindən olan Yaşar Qarayevin ideya moderatorluğu və görkəmli folklorşünas alim Hüseyn İsmayılovun elmi-təşkilati icraçılığı ilə ərsəyə gələn Folklor İnstitutu hazırda Azərbaycanın humanitar infrastrukturunun həm elmi, həm də inzibati-təşkilati baxımdan əsas mərkəzlərindən biridir. Heç bir mübaliğəyə yol vermədən deyə bilərik ki, hazırda akademik humanitar qurumlarımız içərisində müasir dünyanın elmi-metodoloji istiqamətdəki yeniliklərinə ən çevik reaksiya verən İnstitutlardan biri Akademiyanın Folklor İnstitutudur. Bunun bir səbəbi İnstitutun ideya əsaslarında “Yaşar Qarayev mənəvi-intellektual stixiyası”nın dayanmasıdırsa, digər səbəbi burada hər cür intriqadan kənar sağlam elmi mühitin, yaradıcı ab-havanın mövcudluğu, güclü kadr potensialının olmasıdır.\n2009-cu ildə İnstitutun direktoru Hüseyn İsmayılovun səhhətində yaranan problemlərdən sonra bir müddət İnstitutda idarəçilik böhranı yaşandı. Akademiyanın Rəyasət Heyətində çalışdığım üçün “daxili mətbəxə” bələd bir şəxs kimi bilirəm ki, həmin vaxtlar bəzi diletantlar inzibati resursları nisbətən kövrək olan Folklor İnstitutunun Akademiyanın digər müvafiq qurumları ilə birləşdirilməsi kimi tamamilə əsassız, pərdələnmiş şəxsi maraqlara xidmət edən fikirlər səsləndirirdilər. Belə bir vaxtda elmi yaradıcılığının miqyas və sanbalı, həmçinin şəxsiyyət bütövlüyü ilə mühitdə boy verən Muxtar Kazımoğlu faktoru Folklor İnstitutunu korporativ maraqların qurbanına çevrilməkdən xilas etdi. O, İnstitutun direktoru seçilərək xarakterindəki təmkin və sadəliyinə görə çoxlarının təsəvvür edə bilməyəcəyi bir əzmlə fəaliyyətə başladı. Onun inteqrativ aurası ən müxtəlif xarakterə və ambisiyaya malik, dünyanın istənilən nöqtəsində yaşayan bütün alimlər kimi “qəribə adamlar” kateqoriyasına malik folklorşünas alimləri bir yerə cəm edib yola davam etməyə imkan verdi.Beləliklə, onun rəhbərliyi ilk andanca “irs və varis əlaqələri”nə dialektik yanaşmanın ən yaxşı nümunəsinə çevrildi:indiyədək görülmüş işlər yeni keyfiyyətdə və miqyasda davam etdirildi, bir sıra yalnız elmi deyil, həm də ümummilli əhəmiyyətli yeni layihələrin əsası qoyuldu.\nMuxtar Kazımoğlu humanitar elm sahəsinin bütün istedadlı nümayəndələri kimi inzibati idarəçilikdən, demək olar ki, uzaqdır.Onun idarəçiliyi daha çox mənəvi prinsiplərə əsaslanan akademik idarəçilikdir. Və bu idarəçilik kollektivin yaradıcı enerjisinin vahid məcraya yönəldilməsində, konkret elmi nəticələrin əldə edilməsində inzibati idarəçilikdən heç də az effekt vermir.\nMütəxəssislər yaxşı bilirlər ki, istənilən elmi istiqamətin institusional modeldə inkişafı həmin elmi sahənin həm dünyada gedən elmi proseslərə həmahəng olan, həm də ölkənin milli maraqları kontekstində düzgün müəyyənləşdirilən infrastruktur şəbəkəsinin müəyyənləşdirilməsindən asılıdır. Muxtar Kazımoğlu da,haqlı olaraq, Folklor İnstitutunun direktoru kimi fəaliyyətinə ilk növbədə İnstitutun elmi strukturunun əsaslı olaraq təkmilləşdirilməsindən başladı. Bilavasitə onun təşəbbüsü əsasında İnstitutun yeni strukturunun müəyyənləşdirilməsində folklorun dünyada öyrənilmə təcrübəsinin fundamental əsaslarından birini təşkil edən dioxronik yanaşma əsas götürüldü (arxaik, klassik və müasir folklor- postfolklor). Burada İnstitutun elmi struktur bölmələrinin (arxaik folklorun öyrənilməsi üzrə: “Mərasim folkloru” və “Mifologiya” şöbələri, klassik folklorun öyrənilməsi üzrə: “Klassik folklor”, “Dədə Qorqud”, “Aşıq yaradıcılığı” şöbələri, müasir folklorun öyrənilməsi üzrə: “Müasir folklor” şöbəsi, zəngin folklor musiqisinin araşdırılması üzrə: “Musiqi folkloru” şöbəsi) struktur-funksional xüsusiyyətləri ilə onların şəbəkə olaraq struktur keyfiyyətlərinin optimal uyğunlaşdırılması tam nəzərə alınmış oldu. Həmçinin institutun struktur şəbəkəsinin təkmilləşdirilməsi elmi fəaliyyətin idarə edilməsinin optimallaşdırılması fonunda aparılmaqla bu qurumun özünü təşkil edən elm sisteminə çevrilməsinə tam nail olundu.\nMuxtar Kazımoğlunun institut rəhbəri kimi elmi-təşkilati fəaliyyətindən bəhs edərkən son illər zəngin Azərbacan folklorunun məhz folklorşünaslıq elmi prinsipləri baxımından toplanıması, sistemləşdirilməsi və nəşri sahəsindəki keyfiyyət və kəmiyyət dəyişikliyi üzərində də xüsusi dayanmaq lazımdır. Cəsarətlə demək olar ki, Azərbaycan folklorşünaslığı tarixində heç bir mərhələdə bu keyfiyyətdə və kəmiyyətdə toplama həyata keçirilməmişdir. Folklorun spesifikası belədir ki, formalaşmış elmi prinsiplər əsasında uğurlu toplama olmadığı halda ən modern nəzəriyyəçilik belə havadan asılı vəziyyətdə qalmış olur. Və bu halda nəzəri folklorşünaslığın əsas vəzifələrindən biri kimi təqdim olunan universallaşmış bilik əsasında kollektiv yaddaşdan etnik dünya modelinin rekonstruksiyası da elmi blefdən başqa bir şey olmur.Şifahi ənənədə mövcud olan folklor mətnlərinin kollektiv yaddaş daşıyıcısı olan infarmatorlardan mümkün qədər zədəsiz və zamanında toplanılması xüsusi intellektual-metodoloji, bəzi hallarda hətta psixoloji hazırlıq tələb edən, eyni zamanda fiziki zəhmət bahasına başa gələn bir işdir. Bu sahədəki fəaliyyəti müasir tələblər səviyyəsində qurmaq üçün Muxtar müəllim İnstitutun strukturunda müstəqil “Folklorun toplanması və sistemləşdirilməsi” şöbəsinin əsasını qoydu, şöbəni lazımi kadr potensialı ilə təmin etdi, ümumiyyətlə yaradıcı kollektivin diqqətini bu istiqamətdəki fəaliyyətə yönəltdi.Az bir müddət ərzində həm Azərbaycanın mövcud inzibati ərazi hüdudları daxilindən (Qazax, Masallı, Ağcabədi, Bərdə), həm də tarixi Azərbaycan torpaqları ərazilərindən(Güney Azərbaycan, Dərbənd, Borçalı) xeyli folklor toplanıb tədqiqatçıların və geniş oxucu kütləsinin ixtiyarına verildi.\nBir məsələni xüsusilə qeyd etmək istərdim. 2012-ci ildə Azərbaycanın etnik-mədəni bölgələrindən biri üzrə folklorun toplanması, sistemləşdirilməsi, tədqiqi və nəşri üçün xüsusi layihənin həyata keçirilməsinə əlverişli şərait yaranmışdı.Layihə üçün müvafiq regionun müəyyənləşdirilməsi istiqamətində İnstitutda aparılan gərgin müzakirələrdə Muxtar müəllimin doğulub boya başa çatdığı Naxçıvan da daxil olmaqla müxtəlif regionlar gündəmə gəldi, fərqli arqumentlər səsləndirildi. Bu müzakirələr prosesində Muxtar müəllim təkidlə Qarabağ üzərində dayandı və digər folklorşünasları da bu istiqamətdə fəaliyyətin zəruriliyinə inandıra bildi. Və kiçik bir işçi qrupu ilə layihə fəaliyyətə başladı, az bir müddət ərzində yalnız Azərbaycanın və Qafqazın deyil, bütövlükdə planetin qədim sivilizasiya mərkəzlərindən olan, hazırda isə ermənilər tərəfindən işğal edilmiş,əhalisi didərgin salınmış, bütün sosial-mədəni infrastrukturu dağıdılmış, sərvətləri talan edilmiş Qarabağın tamamilə məhv olmaq təhlükəsi qarşısında olan folklor örnəklərinin toplanması, tədqiqi və təbliği sahəsində, sözün həqiqi mənasında, inqilabi bir iş görüldü. Təkcə bir statistik faktı qeyd etmək kifayətdir ki, görülən işin miqyası və ümummilli səviyyədə elmi, eyni zamanda ictimai əhəmiyyəti aydın olsun: Muxtar Kazımoğlunun rəhbərliyi ilə həyata keçirilən bu layihənin nəticəsi olaraq masa üzərinə hər biri beş yüz səhifəyə yaxın 9 cild “Qarabağ: folklor da bir tarixdir” fundamental akademik nəşri qoyuldu. Muxtar Kazımoğlunun Qarabağ folklorunun toplanması ilə bağlı həyata keçirdiyi bu layihə folklorşünas alimin uğurlu elmi fəaliyyəti olmaqdan daha çox, Azərbaycan ziyalısının Vətən və xalq qarşısında vətəndaşlıq məsuliyyətinin və ziyalı cavabdehliyinin göstəricisi, dövlətçiliyə sədaqətin nümunəsi idi. Hazırda Ermənistan- Azərbaycan Dağlıq Qarabağ münaqişəsi ilə bağlı dövlət orqanlarının ölkə daxilində fəaliyyət və səylərinin uzlaşdırılması, Azərbaycan Respublikasına qarşı təcavüz və ərazisinin bir hissəsinin işğalı zamanı xalqımıza qarşı törədilmiş soyqırımın, “erməni problemi”nin hərtərəfli şəkildə dərindən tədqiqi, həqiqətlərin üzə çıxarılması və beynəlxalq ictimaiyyətin diqqətinə çatdırılması Azərbaycanda dövlət siyasətinin əsas istiqamətlərindəndir. Belə bir şəraitdə ixtisas sahəsindən asılı olmayaraq, Azərbaycan alimlərinin, ziyalılarının qarşısında duran əsas vəzifələrindən biri bu problemin həlli istiqamətində Azərbaycan dövlətinin apardığı siyasətə dəstək verməkdir. Çox təqdirəlayiq haldır ki, Azərbaycanın tarixçi alimləri Qarabağ həqiqətlərinin tədqiqi istiqamətində xeyli uğurlar əldə etmişlər. Bu işlərin yeni miqyasda davam etdirilməsi zərurətinin nəticəsidir ki, yaxın günlərdə AMEA-nın strukturunda Qafqazşünaslıq İnstitutunun yaradılması ilə bağlı qərar qəbul edildi.Bax belə bir şəraitdə Qarabağ folklorunun toplanması və tədqiqi yalnız elmi deyil, xüsusi ümummilli əhəmiyyət daşıyır.\nMuxtar Kazımoğlunun elmi-təşkilati fəaliyyətinə digər bir baxış bucağından da nəzər salmaq istərdim. Hamıya yaxşı məlumdur ki, indi Akademiyanın prezidenti, akademik Akif Əlizadənin bilavasitə rəhbərliyi ilə elmi fəaliyyət sahəsində çoxprofilli islahatlara start verilmişdir. Dünya elminə sürətli inteqrasiya, Azərbaycan elminin ölkədə formalaşmaqda olan biliklər iqtisadiyyatının lokomotivinə çevrilməsi, qabaqcıl texnologiya və metodlara yiyələnmə, elektron elmin bərqərar olması, elmin gəncləşməsi, yüksək səviyyəli kadr hazırlığı, istedadlı gənclərin alim kimi yetişdirilməsi,yeni multidistiplinar araşdırmaların aparılması bu islahatların tam olmayan ideya istiqamətlərini təşkil edir. Akademik Akif Əlizadə AMEA-da elmi qurumların işinin yenidən qurulmasına, Azərbaycan dövlətinin və cəmiyyətinin marağına səbəb olacaq yeni elmi prioritetlərin müəyyənləşdirilməsinə böyük əhəmiyyət verir.\nHəyata keçirilən islahatların ayrıca blok-istiqamətlərindən birini ictimai və humanitar elm sahələrinin işini müasir tələblər səviyyəsində qurulması təşkil edir. Akademiyanın humanitar və ictimai elmlər üzrə vitse-prezidenti, tanınmış alim və ictimai xadim,akademik İsa Həbibbəylinin rəhbərliyi ilə Azərbaycanın arxeologiyasını, tarixini, mədəniyyətini, Azərbaycan xalqının milli-mənəvi dəyərlərini, ictimai-fəlsəfi, sosial-hüquqi, ədəbi-bədii fikir tarixini, dilini, etnoqrafiyasını, folklorunu öyrənən elm sahələrinin inkişaf etdirilməsi, Azərbaycançılıq ideologiyasının elmi-nəzəri əsaslarının tədqiqi və fundamental istiqamətlərinin müəyyənləşdirilməsi, qloballaşan və virtuallaşan müasir dünyada milli dəyərlərin qorunmasında humanitar potensialın yaxından iştirakına nail olunması və s. istiqamətlərdə kompleks tədbirlər həyata keçirilməkdədir.\nBelə bir şəraitdə Akademiyada hər hansı bir istiqamət üzrə elmi müəssisəyə rəhbərlik etmək xüsusi məsuliyyət, sözün həqiqi mənasında həmin sahəyə elmi və inzibati sahiblik etmək istedadı və bacarığı, eyni zamanda fasiləsiz məqsədyönlü fəaliyyət və təşəbbüskarlıq tələb edir.Muxtar müəllim istər özünün fərdi elmi axtarışları, istərsə də elmi-təşkilati fəaliyyəti ilə İnstitutu daim yeni islahatların ritminə kökləyir, bunun da nəticəsində Folklor İnstitutu daim yeni-yeni “ilk”lərə imza atır. Belə “ilk”lərdən biri Akademiya rəhbərliyinin maddi və mənəvi dəstəyi əsasında Respublikada ilk dəfə olaraq ayrıca bir məkanda, ən müasir avadanlıqlarla təchiz olunmuş Folklor studiyasının yaradılmasını xüsusi qeyd etmək lazımdır.Neçə-neçə yeni layihələr isə öz uğurlu həllinə doğru start götürmüşdür.\nƏziz Muxtar müəllim! Uzun illər Sizinlə yaxın münasibətdə olan bir şəxs kimi insani xüsusiyyətlərinizi, ən mürəkkəb situasiyalarda davranışınızı şərtləndirən mənəvi-əxlaqi prinsipləri yaxından müşahidə etmək imkanım olmuşdur. Sizin üçün zahirən büruzə vermədiyiniz, daxilən müqəddəs hesab etdiyiniz elə bir ali mənəvi prinsip var ki, istər elmi, istər təşkilati, istərsə də ictimai fəaliyyətinizdə, hətta adi məişət davranışlarınızda heç vaxt onun pozulmasına yol verməmisiniz. Bu prinsip bizim yaxından tanıdığımız Muxtar müəllimin daxili şəxsiyyət bütövlüyünü şərtləndirən əsas amildir. Hansısa şəxsi maraq, hətta hansısa “ali konyuktura” naminə olsa belə, bu prinsipin pozulması, mən bilirəm ki, sizin üçün bağışlanılmazdır. Siz bu cür daxili xəyanəti, xalq deyim tərziylə, “urvatdan düşmək” adlandırırsınız. Məhz belə bir prinsipsizliyə getməmək üçün vaxtilə ədəbi tənqiddən uzaqlaşmışdınız.\nSiz təvazökar və işgüzar bir həyat sürürsünüz. Çoxları üçün istirahət mövsümü olan yay məzuniyyətləri Sizin üçün ən əlverişli elmi yaradıcılıq fürsətidir. Yay məzuniyyətlərində “hal-əhval üçün” Sizinlə zəngləşərkən hansısa bir elmi məqaləni tamamlamaq və ya hansısa bir yazı üzərində işləmək barədə necə həvəslə danışdığınızı yaxşı xatırlayıram.\nTanrı Sizə təmənnasız və ən başlıcası minnətsiz xeyirxahlıq etmək bacarığı bəxş etmişdir. Ətrafınızda xeyli sayda istedadlı gənclər var ki, onların ayaqda durması, itib-batmaması üçün onlara adi məişət problemlərinin həllinə qədər yardım edirsiniz.\nSizin xarakterinizdə daxili kövrəkliklə zahiri sərtliyin qəribə bir sintezi vardır. Dəfələrlə şahidi olmuşam ki, ən mötəbər ali tribunalardan sözü birbaşa, gəldiyi sərtlikdə (və məntiqilikdə) demisiniz, ən adi bir hadisənin təsirindən belə daxili hissi yaşantını bütün kövrəkliyi və şairanəliyi ilə yaşamısınız. Bir il bundan əvvəl hamımızın sevimlisi, gözəl ziyalı Arif Əmrahoğlu ağır xəstəliyə düçar olarkən, nə qədər gizlətməyə çalışsanız da, biz anladıq ki, itki Sizin üçün nə demək imiş...\nƏziz Muxtar müəllim! Ürəkdə “Sizə deyilə bilməyən Sizə deyiləsi” çox söz var... 60 yaş ömrün müdriklik zirvəsidir. Bu müdriklik zirvəsində Sizə yeni-yeni nailiyyətlərə imza atmağı, ailə üçün, dostlar üçün, elm üçün var olmağı, həyatın bütün keşməkeşlərinə bundan sonra da müdrik yanaşmağı arzulayıram.\nSərxan ABBASOĞLU (XAVƏRİ)\n525-ci qəzet.- 2015.- 23 may.- S.28-29


“Formula-1”ə görə bu yollar bağlanacaq-Siyahı – Xalq.Az\n“Formula-1”ə görə bu yollar bağlanacaq-Siyahı\n“Aprelin 22-dən Formula-1 Azərbaycan Qran-Prisi yarışının keçirilməsi ilə əlaqədar Bakının bəzi küçə və prospektlərində avtomobillərin hərəkət istiqaməti dəyişdiriləcək”.\nXALQ.AZ xəbər verir ki, bu barədə Bakı şəhər Dövlət Yol Polisi İdarəsinin İctimai qurumlarla əlaqə bölməsinin rəisi, polkovnik Vaqif Əsədov deyib.\nBölmə rəisi bildirib ki, “Formula-1″in Təşkilat Komitəsi tərəfindən verilmiş informasiya əsasında yollardakı hərəkətlə bağlı Dövlət Yol Polisi tərəfindən əlavə məlumat veriləcək.\nQeyd edək ki, “Formula 1” yarışı 26-28 aprel tarixlərində keçiriləcək.\nÖncəki xəbər Azərbaycanın yeni iqtisadi modeli hazırlanır – Əli Həsənov\nSonraki xəbər Nura Suri Rəşad İlyasovu rusvay etdi – Video


İşıqpulu yığan, Cəbiş müəllimə oxşayan şair\nYaddaşın da zirzəmisi olur… Həyatımızdan ani olaraq keçən təsadüfi adamlar, ömrümüz boyunca cəmi bircə dəfə rastlaşdığımız və elə həmin gün də unutduğumuz adamlar o zirzəmidə düşüb qalırlar. Təsadüfi demişkən, mən “həyat təsadüflərdən ibarətdir” tezisinə həmişə şəkk etmişəm. İnsanın həyatında əsas və epizodik rol oynayan yaxud heç bir təsir buraxmadan eləcə ötüb gedən adamları heç vəchlə təsadüfi adamlar hesab etmək olmaz. Lap elə o “zirzəmiyə düşüb” həmişəlik unudulanlar da mütləq nəyəsə görə sənin həyatının küçəsindən keçməliymiş... Bu məqamın izahına girişsək, tamamilə ayrı mövzulara gedib çıxacağıq. İndilikdə qəsdimiz bu deyil.\nİndi mən necə inanım ki, uzaq uşaqlıq illərində unutduğum və az qala, otuz ilə yaxın bir müddətdə heç vaxt xatırlamadığım, şüuraltında ilişib qalmış eynəkli və sinni bir kişi - Paşa müəllim heç nədən, səbəbsiz-filansız, tam təsadüf nəticəsində mənim yadıma düşdü və bütün gün boyu mənim zehnim ancaq bu təsadüfi dediyimiz epizodik qəhrəmanın xəyalıyla məşğul oldu?! Burda mütləq zərurət deyilən bir şey var.\nSovet dövründə yaşayanlar xatırlayar, o zamanlarda işıq pulu, qaz pulu yığan adamlar vardı, evləri gəzib işıq, qaz pulu yığırdılar. Sayğaclar evdə quraşdırıldığından sovet hökumətinə kefin istəyən qədər kəf gəlmək imkanı vardı, bunun üçün sayğacın içini qurdalamaq kifayət edirdi. Bizim kənddə istənilən imkanlı adam həyətinə “levı” işıq, qaz çəkirdi və buna görə müəyyən yerlərə “görüm-baxım” da edirdilər.\nPaşa müəllim işıq pulu yığırdı. Təxminən, 60-65 yaşı olardı. Əyni nimdaş olsa da həmişə səliqəli geyinirdi. Bir suyu Cəbiş müəllimə bənzəyirdi, amma ondan fərqli olaraq, çoxbilmiş və müəyyən mənada hiyləgər adam idi. Bu tipli adamlara indi sakit parklarda rast gəlmək olar, onlar lilli gölməçəyə bənzər bulanıq gözlərini naməlum nöqtəyə zilləyib uzun-uzadı susur, arada varlıqlarını duyurmaq üçün nəsə deyib yenə sükutun dibinə enirlər və səssizcə əcəllərini gözləyirlər.\nPaşa müəllim qoltuğunda kağız-kuğuzla dolu portfeli ləngər vura-vura məhəlləyə girirdi, qapıları gəzib işıq pulunu yığırdı və kirimişcə gözdən itirdi. Amma bizə gələndə hər dəfə ləngiyirdi. Stolun üstünə qəbzlərdən əlavə ayrıca kağız-kuğuz da tökürdü, bu kağız-kuğuzların içi onun qıcqırmış beyninin məhsulu olan şeir adına yazılmış cızma-qaralardan ibarət idi. Tez-tez burnunun ucuna sürüşən eynəyini şəhadət barmağıyla geri itələyib fısıldaya-fısıldaya mənasız şeirlərini anamçün oxuyurdu. Burun da nə burun... Elə bil közdə bişmiş kartofu iki qaşının arasına yapışdırmışdılar. Ağzından şeir əvəzinə sanki horra tökülürdü zalım oğlunun. Anam bu səfsəfəni ona görə dinləmək məcburiyyətində idi ki, dil-ədəbiyyat müəllimi idi və Paşa müəllim də ondan həyasızcasına şeirlərinə qiymət verməyi tələb edirdi. Anam da candərdi qocanı dinləyib bir-iki məsləhət verirdi, ondan sonra Paşa müəllimin yadına düşürdü ki, bura işıq puluyçün gəlib, anam da Yazıçılar Birliyində şeir üzrə məsləhətçi işləmir. Ondan sonra şairimiz çal bığlarına aramla sığal çəkə-çəkə kağız-kuğuzunu yığışdırıb portfelinə dürtürdü.\nHeç bilmirəm bu Paşa müəllim durub-durduğum yerdə hardan yadıma düşdü. Kişi elə o vaxt canından şikayətçiydi, bizə gələndə çay içməzdi ki, təzyiqim var, hər evdə bir stəkan çay içsəm, məndə can qalmaz. Yəqin çoxdan köçünü sürüb gedib bu dünyadan...\nBir dəfə Paşa müəllimin lap dərdi açıldı, oğlundan şikayətlənməyə başladı. Sən demə, kişinin kədərli taleyi varmış. Arvadı rəhmətə gedəndən bəri iki övladı olmağına baxmayaraq o, tək yaşayırdı. Bəs niyə tək? Dediyinə görə, bir oğlu bir qızı vardı, qızı əriylə Moskvada yaşayırdı, oğlu isə alverlə məşğul idi, yaxşı imkanı vardı. Özünə yaxşı ev-eşik tikdirmiş, oğul-uşaq sahibi olmuşdu. “Mersedes”in ölkəyə yenicə gəldiyi vaxtlarda özünə təptəzə bir “Mersedes” də almışdı. Analarının ölümündən sonra oğul atanı ahıl çağında evdən qovur, ata da məcbur olub qardaşıgilə köçür. Qardaşı həyətin başında istifadəsiz otaqlardan birini bu talesiz ataya verir ki, binəva küçədə qalmasın.\nPaşa müəllim öz həyat hekayətini danışıb qurtarandan sonra portfelindəki kağızlardan birini seçib çıxardı və eynəyini taxıb boğazını arıtladı. Bu, o demək idi ki, Paşa müəllim yeni şeir yazıb və indicə bizə şeir oxuyacaq. Başdan-ayağa şikayətnamə üstə köklənmiş şeir anamı əməlli-başlı kövrəltdi, qadın nankor oğula lənətlər yağdırmağa başladı.\nKüçə qapısının açılıb-örtüldüyünü eşidəndə baxdım ki, Paşa müəllim artıq yoxdu.\nPaşa müəllimin oxuduğu şeirin iki misrası indiyəcən yadımdadı:\nEy keçən qəbrim önündən, gəl eşit fəryadımı,\nSən mənə həsrət bağışla, mən sənə övladımı...


Uz Qirxan Masinlar Sifarişini Mimelon.com-dan Edin!\nUz qirxan masinlar sizin işinizi daha asanlaşdırıb vaxtınıza qənaet edir elə deyilmi? Xüsusən saqqal saxlayan kişilər onları formada saxlamaq üçün kişi salonlarına tez tez getməli olurlar. Sizi bu məcburiyyətdən elektrikli ülgüclər xilas edəcək. Mimelon.com-da brend firmaların uz qirxan masinlar çeşidləri çoxdur. Uz qirxan masinlar seçiminiz bizdən olsun.\nUz qirxan masinlar 20-ci əsrin ortalarından etibarən öncə Avropada sonra isə bütün dünyada məşhurlaşmağa başladı. Texnologiya inkişaf etdikcə üz qırxan maşınlar daha funksional və məqsədəuyğun olmağa başladı. Buna səbəb müştərilərin daha rahat məhsul istəyində olmaları idi. Hal-hazırda məişətdə bir çox brendin təklif etdiyi məhsullar var, lakin Mimelon.com saytında təklif olunan Philips və Panasonic üz qırxan maşınları keyfiyyətinə və orijinallığa zəmanətinə görə digərlərindən olduqca fərqlənir. Sadəcə sayta daxil olmaq və seçim etmək kifayətdir.Sizdə seçiminizi Mimelon.com saytından edin.\nUz qirxan masinlar üçün seçim imkanı.\nUz qirxan masinlar alarkən onların keyfiyyətinə də diqqət etməlisiniz. Keyfiyyətli uz qirxan masinlar uzun müddət hətta illərlə istifadə edəcəyiniz əsas qulluq vəsaitiniz olacaqdır. Hər dəfə kişi salonlarına getmək məcburiyyətinizdən elektrikli ülüclər vasitəsilə xilas olun. Həm vaxtınız, həm də də pulunuz sizin olsun. Mimelonda uz qirxan masinlar tapa bilərsiniz.\nUz qirxan masinlar alarkən nələrə diqqət etməli?\nUz qirxan masinlar alarkən əsas diqqət edilməli olan nüanslar məhsulun maksimum yüngül olması, funksional və məqsədəuyğun olması,uzun müddətli enerji tutumuna malik olmasıdır. Mimelon.com saytında müştərilərə təklif olunan Philips və Panasonic brendinin üz qırxan maşınları olduqca keyfiyyətli, suya davamlı və uzun müddətli enerji tutumuna malikdirlər. Sadəcə sayta daxil olmaq və seçim etmək kifayətdir. Sizdə seçiminizi Mimelondan edin


PfSense – SquidGuard+LDAP filter | TechNet.Az\nSalam, Əziz Dostlar. Ötən məqalələrimizdən xatırlayırsınızsa, PfSense üzərinə “Squid və SquidGuard” quraraq istifadəçilərə internet üzərində qadağalar tətbiq edirdik. Və qadağalar zamanı bizə yalnız istifadəçinin IP ünvanı lazım olurdu. “SquidGuard” üzərində rule yaradıb, tətbiq edəcəyimiz istifadəçi və ya istifadəçilərin IP ünvanlarını daxil edirdik. Bu məqaləmizdə isə IP ünvanı əvəzinə istifadəçinin “Active Directory” üzərində olan istifadəçi adından istifadə edəcəyik. Cümlə bir az yanıltmac kimi oldu deyəsən :D.\nBu əməliyyat üçün “Pfsense” üzərinə bir neçə paket qurmalıyıq. Lazım olan paketləri bir “repository” istifadə edərək quracağıq. Bizim işimiz daha da sadələşir və bir əmr sayəsində lazım olan bütün paketlər (Squid3, SquidGuard-devel, Samba və s.) “PfSense” üzərinə qurulmuş olur.\nBu məqaləmizdə “FreeBSD 10.1” üzərində olan “Pfsense 2.2.4” (amd64) istifadə olunacaq.\nHəmçinin şəbəkəmizdə bir ədəd Domain Controller və bir ədəd də client komputerimiz var.\nƏvvəlcə “Active Directory Users and Computers” bölməsinə nəzər salaq.\nGördüyümüz kimi “Computers” altında sadəcə bir client komputer görünməkdədir. Bundan başqa “Internet” adında bir qrup yaradaraq “Administrator”, “Turqut” və “Royal” hesablarını bu qrupa üzv etmişik.\nSsenarimizə uyğun olaraq, təyin etdiyimiz site-lara girişə bu üç istifadəçi üçün qadağa qoyacağıq.\nBiz “PfSense“-i yeni qurmuşuq və üzərinə əlavə heç bir paket yükləməmişik. İndi isə başlayaq paketlərin qurulmasına.\n“PfSense” konsul ekranından və ya ssh qoşulma istifadə edərək komandamızı daxil edirik(Keçid):\nfetch -q -o – http://projetos.mundounix.com.br/pfsense/2.2.4/samba3/pf2ad.sh | sh\nQurulacaq paketlər siyahılanır və növbə ilə yüklənmə əməliyyatı başlayır. Növbəti addımda artıq “Squid3” və “SquidGuard-devel” paketləri də qurulur.\nArtıq paket qurulma əməliyyatlarımız tamamlandı. Növbəti addımımız isə “web interface” üzərindən olacaq.\n“PfSense“-in domain üzvünə çevrilməsi üçün ilk əvvəl “System –> General Setup” yolunu izləyirik.\nƏgər “PfSense” ilkin tənzimləmələri zamanı DNS server təyin etməmişiksə düzəliş edirik. DNS server ünvanı daxili DNS serverimizin (Domain Controller) IP ünvanıdır.\n“Allow DNS server list to be overridden by DHCP/PPP on WAN” qutucuğunu ləğv edərək “Do not use” işarələyirik. Beləlikdə public DNS ünvanı istifadəsinin qarşısını almış oluruq. “Save” deyərək dəyişiklikləri yadda saxlayırıq.\nİndi isə “Samba” istifadə edərək “PfSense”-i domain üzvü edək. Bunun üçün “Services -> Samba (AD)” yolunu izləyirik.\n“Server Role” bölümündən “Member of Domain” seçirik. “Listen interface” – dinləniləcək interface “LAN” seçərək daxili şəbəkəmizi təyin edirik.\n“Domain Member” başlığı altında isə uyğun olaraq domain adını, Administrator hüquqlu istifadəçini və şifrəsini daxil edirik. “Save” deyək və nəticəyə nəzər salaq.\nArtıq “PfSense” Domain üzvünə çevrildi.\nYoxlama üçün “Diagnostics -> Command prompt” yolunu izləyərək komandalardan istifadə etməyimiz mümkündür. Məsələn “net ads info” və gördüyümüz kimi server məlumatlarınız qarşımızdadır. Və bu məlumatları irəliləyən hissələrdə istifadə edəcəyik.\n“wbinfo -u” əmrindən istifadə edərək “Active Directory” üzərində olan istifadəçilərə də nəzər sala bilərik.\nİndi isə “Services -> Proxy Server” yolunu izləyərək “Squid” tənzimləmələrimizi həyata keçirək.\n“Proxy” tənzimləmələrindən “Squid qurulması” məqaləmizdə bəhs etdiyimiz üçün, bu addımda sadəcə lazım olan dəyişiklikləri qeyd edəcəyik.\nİlk olaraq “Allow users on interface” qutucuğu işarələnərək Seçdiyimiz şəbəkə kartı (LAN) üzərindən qoşulan istifadəçilərə proxy tətbiq olunur.\n“Enabled logging” qutucuğunu işarələyərək logların saxlanılmasını təmin edə bilərik.\n“Authentication” başlığı altına keçərək “Authentication method” seçimini “Winbind NTLM“-ə dəyişirik. Ətraflı məluçat üçün: https://www.samba.org/samba/docs/man/manpages/ntlm_auth.1.html\n“NTLM Settings” başlığı altında “NTLMSSP” qutucuğu işarələnir və “Auth processes” bölümünə də proses sayını daxil edirik.\n“Save” deyərək dəyişiklikləri saxlayırıq.\nHələlik “SquidGuard” üzərində heç bir dəyişiklik etməmişik və deaktiv vəziyyətdədir.\nİndi isə istifadəçilər tərəfdə “proxy” tənzimləmələri edərək nəticəyə baxaq. “Proxy” tənzimləmələri “Group Policy” üzərindən də həyata keçirə bilərsiniz.\nİstifadəçi komputerdə browser üzərində “proxy” tənzimləmələrinə daxil oluruq, Address:192.168.1.2 (PfSense IP ünvanı), Port: 3128 (Squid üçün təyin etdiyimiz port) olaraq tənzimləyirik.\nHeç bir məhdudiyyət olmadan istifadəçilərimiz internetə çıxa bilirlər.\nİndi isə keçək əsas məsələyə, yəni “SquidGuard” tənzimləmələrinə.\n“Services -> Proxy filter” yolunu izləyirik.\n“General settings” başlığı altında “Enable” qutucuğunu işarələyirik. Daha sonra “LDAP Options” başlığı altındakı tənzimləmələri uyğun olaraq doldururuq.\n“Enable LDAP Filter” qutucuğu işarələnir. “LDAP DN” Administrator hüquqlu istifadəçi və “LDAP DN Password” bölümünə də həmin istifadəçi şifrəsi qeyd olunur. “Save” deyərək yadda saxlayırıq və “Apply” düyməsi ilə “SquidGuard“-ı işlək vəziyyətə gətiririk. “SquidGuard” məqaləmizdən xatırlayırsınızsa, “SquidGuard” aktiv olunduğu zaman default olaraq bütün trafiki bloklayır.\nİstifadəçi tərəfdən nəzər salaq.\nMəqalənin əvvəlində dediyimiz kimi “İnternet” adlı qrupa daxil olan üç istifadəçi üçün “technet.az” və “wikipedia.org” səhifələrinə girişi qadağan edək. Ancaq bu iki səhifədən başqa tam sərbəst olacaqlar. Bunun üçün əvvəlcə “Target group” yaradaraq bu səhifələri bir ad altında toplayaq.\nDaha sonra “Group ACL” bölməsinə keçərək rule yaradaq.\nƏvvəlki məqalələrimizdə “Client (source)” bölməsinə istifadəçi IP ünvanını daxil edərək qadağa tətbiq edirdik. İndi isə bizə “Active Directory” üzərində olan istifadəçi adına görə qayda tətbiq etmək lazım gəlir. Buna görə də\nəmri vasitəsilə lazım olan istifadəçini əlavə edirik. Bu qayda technet.local üzərində olan “internet” qrupuna tətbiq olunacaq. Yəni bu qrupa aid olan üç istifadəçiyə.\n“Target Rules” başlığı altında isə yaratmış olduğumuz “Block_Sites” kateqoriyasını “deny” olaraq işarələyirik. “Save” və “General settings” başlığı altında “Apply” deyərək qaydamızı tətbiq etmiş oluruq.\nVə “İnternet” qrupuna üzv olan istifadəçilərdə qeyd etdiyimiz iki səhifəyə giriş qadağan olunmuşdur.\nBu qaydaları, qrupları öz tələblərinizə uyğun tənzimləyə bilərsiniz.\nElxan Əliyev / . Dərc edilib:A 22/08/2015 at 7:22 PM\nRoyal bey ela meqaledi, tesekkuler\nRöyal Əmrahov / . Dərc edilib:A 22/08/2015 at 7:25 PM\nMən Sizə təşəkkür edirəm, Sizin sayənizdə yazıldı. Mən heç düşünməmişdim. IP ilə bloklama kifayət edirdi 🙂\nAzer Chelebiyev / . Dərc edilib:A 28/09/2017 at 3:54 PM\nSalam, men bu cur etdim, amma join olmadi domaine\nAzer Chelebiyev / . Dərc edilib:A 08/08/2017 at 5:29 PM\nSalam Royal bey, sambani yuklemek isteyirem, yuxaridaki linkde tapmir, basqa link internetden axtardim tapa bilmedim


Zəfər muzeyinin konsepsiyasını italiyalı memarlarla hazırlayacağıq - FOTO\n22 Fevral 2021 12:12\nVətən müharibəsi memorial kompleksi və Zəfər muzeyinin konsepsiyasının hazırlanması istiqamətində Azərbaycan Respublikasının Mədəniyyət Nazirliyi tərəfindən işlər davam etdirilir. Layihənin yüksək səviyyədə icrası üçün nazirlik tərəfindən yerli mütəxəssislərlə yanaşı, xarici ekspertlərə də müraciət olunub. Bununla əlaqədar İtaliyanın dünyaca məşhur aparıcı multimedia şirkəti olan "G GROUP" şirkəti ilə əməkdaşlığa başlanılıb. "G GROUP" şirkəti bir sıra beynəlxalq layihələri uğurla icra edib.\nMilli.Az Trend-ə istinadən bildirir ki, 9 fevral 2021-ci il tarixində şirkət nümayəndələri ilə Nazirliyin rəhbərliyi arasında onlayn görüş təşkil edilib və ilkin müzakirələr aparılıb.\nVətən müharibəsi memorial kompleksi və Zəfər muzeyinin konsepsiyasının mükəmməl işlənilməsi üçün məkanla yerində tanış olmaq mühüm əhəmiyyət kəsb edir. Bu məqsədlə cari ilin 19-21 fevral tarixində "G GROUP" şirkətinin işçi heyətinin - yaradıcı icraçı direktor və bədii rəhbər Fabrizio Conti, strategiya üzrə məsləhətçi Laura Conti, memar, muzey və ekspozisiya dizayneri Nicola Pavan və memar Carlo Pavan Bakıya səfəri təşkil olunub.\n2 Mart 11:35 8 430 Bakıda 22 yaşlı idmançı idman zalında öldürüldü - TƏFƏRRÜAT - FOTO\n2 Mart 14:20 5 606 Azərbaycanda yoluxanların sayı 300-ü keçdi - GÜNÜN STATİSTİKASI\n2 Mart 13:30 5 563 Səmra açıq-saçıq FOTOları ilə gündəmdə\n2 Mart 13:34 4 512 Nazirlikdən məktəblərdə dərslərin dayandırılacağı ilə bağlı xəbərlərə REAKSİYA\n2 Mart 13:15 4 501 Paşinyan generallara qalib gəldi: bu, necə oldu?\n2 Mart 13:25 4 094 Bakıda güclü külək olacaq, rayonlara qar yağacaq - Xəbərdarlıq\n2 Mart 10:21 2 925 Məşhur generalın qardaşı barədə yenidən cinayət işi başlandı\n1 Mart 09:41 14 485 Bakıda iki fəhlə köhnə şkafdan 25 paçka DOLLAR TAPDI - "Elə bildik ermənidən qalıb ..."\n26 Fevral 11:55 10 172 Yas və toyların bərpası ilə bağlı YENİ XƏBƏR\n1 Mart 10:15 8 955 Martda 14 gün iş olmayacaq\n27 Fevral 09:57 8 754 Marketə maskasız girən qadından iyrənc hərəkət - Satıcılar təəccüb içində - VİDEO - FOTO\n1 Mart 15:03 8 431 Müəllim rəfiqəsi ilə birlikdə oğlan şagirdini zorlayıb - FOTO\n1 Mart 13:50 8 428 Ata oğlunun başını kəsdi - Qeyri-adi səbəb - FOTO


Ülvi Mehdiyev : Bu çox unikal layihədir – Yeni Gundem\n02 41 13\nBugün ASAN Xidmət və Gənclər Fondunun birgə təşkilatçılığı ilə gənclər üçün növbəti layihə həyata keçirilir.\nBu çox unikal layihədir. Layihə çərçivəsində 1000-ə yaxın gənc müraciət edib. Onlar müxtəlif mərhələlərdən keçərək, 30 gənc yekun mərhələyə seçilib və “Gənc Liderlərin İnkişafı Konsepsiyası” proqramında iştirak haqqı qazanıblar. Cənab Prezidentin gənclər siyasətin çərçivəsində, bu proqram da, gənclərin inkişafı istiqamətində vacib layihələrdən biridir.ASAN xidmət gəncləri özündə birləşdirir və 22 min gənc müxtəlif proqramlar çərçivəsində təcrübə keçiblər\n“Yeni Gundem” in məlumatına görə, bunu “GəncLİK” (Gənc Liderlərin İnkişafı Konsepsiyası) Proqramının açılış mərasimində çıxışı zamanı Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin sədri Ülvi Mehdiyev bildirib.\nLayihənin üstünlükləri nədir? İştirakçılar hansı xüsusiyyətə görə seçilib?\nGənclər əvvəl test, daha sonra müsahibə mərhələsindən keçiblər və layihəyə seçilən gənclərlə təlimlər və görüşlər keçiriləcək, onlar müxtəlif dövlət qurumlarımda təcrübə keçəcəkdir və bu gələcəkdə onların iş fəaliyyətində də özünü göstərəcəkdir.\n5 ölkə Asan xidmət modelinə keçəcək, bununla bağlı fikirləriniz?\nBir müddət öncə Özbəkistanla növbəti saziş imzalandı və artıq 12-ci ölkə ilə əməkdaşlığa başlanacaq. Hazırda Tacikistan və Qırğızıstan Asan Xidmət moldeli ilə müraciət edib.\nƏvvəlki müsahibənizdə, əcnəbi ölkələrdə olan həmyerlilərimiz üçün də Asan xidmət mərkəzlərinin fəaliyyət göstərəcəyi haqda bildirmişdiz, bununla bağlı nə deyə bilərsiniz?\nBəli, bununla bağlı Diasporla İş üzrə Dövlət Komitəsi ilə birgə əməkdaşlıq qurulur, ilkin olaraq müəyyən edilən ölkələrdə layihənin icrasına başlanacaq və zamanla bir çox ölkələrdə olan həmyerlilərimizi də əhatə edəcəkdir.\nYeni Asan xidmətlərin açılışı ilə bağlı hansı yeniliklər gözlənir?\nBu ilin sonuna qədər 5 yeni Asan xidmətin açılışı gözlənilir ki, bu mərkəzlər Şamaxı, Tovuz Kürdəmir, Ağcabədi və Balakən rayonlarında olacaq. Həmçinin ABAD-ın iki yeni fabriki fəaliyyətə başlayacaq ki, onlar Quba və Tovuz rayonlarında yerləşəcək. Əsas fəaliyyət istiqaməti həmin regionlarda olan ailələrə dəstək olmaqdır.\n"Maşın şou"nun növbəti buraxılışında hədəf bu tanınmışdır


Keyfiyyətə Nəzarət - Shandong Luscious Pet Food Co., Ltd.\nToyuq ətli seriyası\nÜnvan:Qabaqcıl Sənaye Parkı, Yangkou Town, Shouguang City, Shandong, Çin (Zhongxin yolunun cənubu, Chuanbo yolunun şərqi)\nŞirkət HACCP, ISO9000, BRC sertifikatından keçmiş və bütün istehsal HACCP standartlarına və tələblərinə uyğun olaraq ciddi şəkildə idarə olunur.\n1.Komanda: Fabrikdə istehsalın hər bir prosesində çalışan 50 işçidən ibarət xüsusi ixtisaslı komanda var.Onların əksəriyyətinin öz işlərində 10 ildən artıq təcrübəsi var.\n2.Material: Bütün xammal öz fermamızdan və Çin Müfəttişliyi və Karantində qeydə alınmış zavoddandır。Hər bir material partiyası fabrikə gəldikdən sonra yoxlanılacaq.İstifadə etdiyimiz materialın 100% təbii və sağlam olmasına əmin olmaq üçün.\n3.İstehsal Təftişi: Fabrikdə istehsal təhlükəsizliyinə nəzarət etmək üçün metal aşkarlama, nəmlik testi, Yüksək temperaturda sterilizasiya maşını və s.\n4.Hazır məhsulların yoxlanılması: Fabrikdə qaz xromatoqrafiyası və maye xromatoqrafiya aparatı olan laboratoriya, həmçinin kimyəvi qalıqların və mikroorqanizmlərin yoxlanılması üçün istifadə olunan bütün maşınlarla laboratoriya yaradılmışdır. Proses başdan sona qədər yoxlanılır və nəzarət edilir.\n5.Üçüncü tərəfin təftişi: Biz həmçinin SGS və PONY kimi üçüncü tərəf sınaq institutu ilə uzunmüddətli əməkdaşlığımız var. Bu, öz laboratoriyamızdan əldə edilən bütün nəticələrin etibarlılığına əmin olmaq üçündür.


Binəqədi rayonunda 1 oktyabr - Beynəlxalq Ahıllar Günü qeyd edildi - Xəbərlər - BİNƏQƏDİ RAYON Icra Hakimiyyəti\nBinəqədi rayonunda 1 oktyabr - Beynəlxalq Ahıllar Günü qeyd edildi\nBMT Baş Məclisinin 1992-ci ildə qəbul etdiyi “Ahılların müdafiəsi ilə bağlı Qətnamə”yə əsasən, 1 oktyabr - Beynəlxalq Ahıllar Günü kimi təsis edilmişdir. Beynəlxalq Ahıllar Günü 1993-cü ildən başlayaraq Azərbaycanda da hər il yüksək səviyyədə qeyd edilir.\nBinəqədi rayonunda 1 oktyabr - Beynəlxalq Ahıllar Günü münasibətilə Binəqədi Rayon İcra Hakimiyyətinin dəstəyi və rayon bələdiyyələrinin təşkilatçılığı ilə ərazilərdə yaşayan ahıl sakinlər ziyarət edildi.\nTəşkil edilən ziyarətdə Binəqədi Rayon İcra Hakimiyyətinin əməkdaşları, rayon bələdiyyə sədrləri, bələdiyyələrin “İctimai-humanitar” sektorunun rəhbərləri və 25 saylı şəhər poliklinikasının tibb personalı iştirak etdilər.\nZiyarət olunan ahılların evlərində ilk öncə səhər saatlarında bələdiyyələr tərəfindən təmizlik işləri görüldü.\nDaha sonra evləri ziyarət edilən ahıllarla birgə çay süfrəsi təşkil edildi, bayram münasibətilə sovqat təqdim edildi və onlar ixtisaslı həkim personalı tərəfindən tibbi müayinə olundular.\nÇıxış edən ahıllar Azərbaycanda ahıl insanlara dövlət qayğısının ildən-ilə artığını bildirdi, göstərilən diqqətə görə ölkə başçısı cənab İlham Əliyevə öz minnətdarlıqlarını ifadə etdilər.\nHər bir görüşün sonunda ahıllarla birgə xatirə fotosu çəkdirildi.


SEVİL Beynəlxalq Qadın Sənədli Film Festivalı keçirilib – AKI\nSEVİL Beynəlxalq Qadın Sənədli Film Festivalı keçirilib\nAvqustun 25-dən 29-dək Gəncə şəhərində SEVİL Beynəlxalq Qadın Sənədli Film Festivalı keçirilib.\nXəbər verdiyimiz kimi, SEVİL Beynəlxalq Qadın Sənədli Film Festivalı – müstəqil sənədli film festivalıdır və festival proqramı çərçivəsində nümayiş olunan filmlərin əsas meyarı gender məsələlərinə toxunmaqdan ibarətdir. Festivalın bu ilki buraxılışı qadın qətllərinə həsr edilib. Məqsəd hər zaman aktual problem olan və təəssüf ki, son illərdə daha da artan qadın ölümlərinə diqqət çəkməkdir. Bu ilki sloqan “Mən bahara layiqəm” şiddətə qarşı qadın birliyi və yaxşı yaşam şərtlərinə çağırışdır.\nQeyd edək ki, II Sevil Beynəlxalq Qadın Sənədli Film Festivalına 74 ölkədən 420 film göndərilib. Seçim komitəsi tərəfindən seçilən 21 film, “Ən yaxşı tammetrajlı sənədli film”, “Ən yaxşı qısametralı sənədli film” və “Ən yaxşı yerli sənədli film” kateqoriyaları üzrə yarışıb. Eyni zamanda festivalın proqramı masterklas, müzakirələr, rejissorlarla sual-cavab sessiyaları, performativ teatr, interaktiv incəsənət və inkluziv tədbirlər ilə zəngin keçib.\nAvqustun 24-də Uçan Süpürge Beynəlxalq Qadın Filmləri Festivalının əməkdaşlarından biri olan, rejissor Deniz Şengenç ilə “Biz Baharı Birlikdə Yaradırıq” mövzusu üzərində panel diskussiyası baş tutub.\nMüsabiqə proqramının bütün filmləri orijinal dilində, azərbaycanca alt yazı ilə nümayiş etdirilib.\nII Sevil Festivalının bu ilki qalibləri Braziliya və Livandan olub. Yerli müsabiqədə ən yaxşı Film mükafatına Sənan Səfərovun “Anamla dəqiqələr”, Ən yaxşı beynəlxalq tammetrajlı sənədli film mükafatına Livandan Sandra Madinin “Ayaqlarımın altındakı cənnət” və ən yaxşı beynəlxalq qısametrajlı sənədli film nominasiyasına Braziliyadan Thais DeMelonun “Bu ilham pərisi deyil” filmi layiq görülüb.\nMüsabiqədə iştirak edən tammetrajlı filmlər arasında Fransa istehsalı olan “Rioya çağırışım” sənədli filmi, beynəlxalq qısametrajlı filmlərdən isə, Çexiya istehsalı “Qara və Ağ” filmləri münsiflər heyətinin xüsusi təltifinə layiq görüldü. Qaliblər 4-ü xarici olmaqla 6 münsiflər tərəfindən dəyərləndirilib. Münsiflər heyətində Nik Voigt, Maria İbrahimova, Marika Kochiashvili, Nərgiz Məmmədli, Nezih Orhon və Mir Bağır İsmailov yer alıb.\n“Mən Bahara Layiqəm” sloqanı ilə festival fiziki olaraq 500 nəfərə yaxın insana çata bilib. Festivalda əsasən Gəncə, Şəmkir, Bakı və Ağdamdan olan iştirakçılar qatılıb.\nYeri gəlmişkən, festivalda iştirak edə bilməyənlər “Kənardakılar” layihəsi çərçivəsində filmləri izləyə və müzakirələrdə iştirak edə bilər. “Kənardakılar” layihəsinə 3 sentyabrda ilk olaraq, Şəmkir Gəncləri İnkişaf və Karyera Mərkəzi və daha sonra Şəmkirin ucqar Qapanlı kəndinə səyahət baş tutub. Qapanlı kəndində, yerli əhalinin iştirakı ilə festivalın bu ilki proqramına daxil olan qısa sənədli film nümayişi və erkən evlilik mövzusunu işıqlandıran performativ teatr nümayiş etdirilib. Bundan başqa, festivalın təşkilatçılıq işlərində xüsusən Gəncə və Gəncə ətrafından olan aktiv gənclər əməkdaşlığa cəlb olunub.\n2020-ci ilin sentyabrından fəaliyyətə başlayan Sevil Beynəlxaq Qadın Film Festivalı müstəqil Sevil-BQSFF yerli sənədli film sahəsinin inkişafına təşviq etmək, sənədli film üzrə yerli və xarici peşəkarlar arasında təcrübə mübadiləsi üçün platforma yaratmaq, yeni yerli sənədli filmlərinin, eləcə də beynəlxalq müştərək məhsulların yaradılmasını təşviq etmək, eyni zamanda, sənədli filmlər vasitəsi ilə gender məsələlərinə diqqət çəkmək məqsədi ilə yaradılıb. Və onu da qeyd edək ki, “Sevil” adı Azərbaycanda qadın emansipasiyasını təmsil edən Cəfər Cabbarlının Sevil pyesindən götürülüb.\nAzərbaycan Kinematoqrafçılar İttifaqı və İsveçrə İnkişaf və Əməkdaşlıq Agentliyinin dəstəyi ilə keçirilən festival daxilində tədbirlər və nümayişlərə giriş ödənişsiz olub.\nTədbirdə iştirak Azərbaycan Respublikası Nazirlər Kabineti yanında Operativ Qərargahın qərarları əsasında tənzimlənib.\nAzərbaycan Kinematoqrafçılar İttifaqının katibi Əli İsa Cabbarov belə festivalların keçirilməsinin vacib olduğunu bildirir və qeyd edir ki, festival hərəkatı formalaşmamış kinomuzun inkişafı mümkün deyil. Bu baxımdan da Azərbaycan Kinematoqrafçılar İttifaqı belə festivalların keçirilməsini dəstəkləyir.


Qazaxıstanda pedofil əməliyyatla xədim olundu – ÖLKƏ TARİXİNDƏ İLK - xanimlar ucun qadin xeberleri\nQazaxıstanda pedofil əməliyyatla xədim olundu – ÖLKƏ TARİXİNDƏ İLK\nQazaxıstan hakimiyyəti ölkə tarixində ilk dəfə olaraq pedofili kimyəvi üsulla xədim edib.\nMilli.Az medicina.az-a istinadən bildirir ki, qərarın icrası pedofiliyanın qarşısını almaq üçün bu cəza metoduna imkan verən yeni qanunun qəbulundan bir neçə ay sonra baş verib.\nSəlahiyyətlilər açıqlama verib ki, Türküstan bölgəsindən olan, adı açıqlanmayan şəxsə Səhiyyə Nazirliyinin nümayəndələrinin nəzarəti altında iynə vurulub.\nQazaxıstanın sabiq prezidenti Nursultan Nazarbayevin fərmanı ilə uşaqlara təcavüz edənlərlə bağlı 2000 inyeksiya üçün 25 min dollardan çox vəsait ayrılmışdı.\nQanun qəbul edilərkən senator Bırqanım Aitimova bildirmişdi ki, xədimetmə "müvəqqəti" və "birdəfəlik" olacaq.\nXəbərlər Baxılıb: 821 Tarix: 10 mart 2020\nsonxeber.az geyim və ayaqqabılar makiyaj instagram qaşların formalari salatlarin bezedilmesi byanka tərəvəz yeməkləri seksual kosmetika qadinin dali fiquraya ne etmek olar sikismak ucun na edilmali


Qadın yalnız namazda örtünərsə, namazı səhih olar? » Lunar.az(Maraqli informasiya Portali)\nQadın yalnız namazda örtünərsə, namazı səhih olar?\nQadının namazda örtülməsi lazım olan yerləri örtməkdir. Qadının namaza durmadan öncə örtməsi lazım olan yerləri; əlləri və üzü istisna olmaqla bütün bədənidir. Namaz üçün fərz olan örtünmə təmin edildikdən sonra səhihlik baxımından məsələ həll edilmiş sayılır. Namazı batil edən əməllərin içərisində qadının namazdan savayı adi hallarda örtüksüz gəzməsi şəriətdə gəlməyib. Həmçinin bunun namazda savabın artıb-azalmasına da heç bir aidiyyatı yoxdur.\nLunar.az zikr.az-a istinadən bildirir ki, sadəcə namaz əsnasında örtünmək qadın üçün namazın fərzlərindəndir. Hətta səhih bir hədisdə deyilir ki, "Qadın unudaraq örtüksüz namaz qılarsa, xatırladıqda dərhal yenidən qılsın". Amma qadının namazdan başqa, adi hallarda örtüksüz gəzməsi məsələsi, bu Uca Allahın qadınlar barəsində örtünmə əmrinə asi olması deməkdir. Allahın Təalanın əmrinə asilik isə böyük günahlardan hesab olunur. Allah Təala buyurur: "Mömin qadınlara de ki, gözlərini haram buyurulmuş şeylərdən çevirsinlər (naməhrəmə baxmasınlar), ayıb yerlərini (zinadan) qorusunlar (və ya örtülü saxlasınlar); öz-özlüyündə görünən (əl, üz) istisna olmaqla, zinətlərini (zinət yerləri olan boyun, boğaz, qol, ayaq və s. naməhrəmə) göstərməsinlər; baş örtüklərini yaxalarının üstünə çəksinlər (boyunları və sinələri görünməsin); zinət yerlərini ərlərindən, yaxud öz atalarından, yaxud ərlərinin atalarından (qayınatalarından), yaxud öz oğullarından, yaxud ərlərinin oğullarından, yaxud öz qardaşlarından, yaxud qardaşlarının oğullarından, yaxud bacılarının oğullarından, yaxud öz (müsəlman) qadınlarından, yaxud sahib olduqları (müşrik) cariyələrdən, yaxud kişiliyi qalmamış (onlarla birlikdə yemək yeyən) xidmətçilərdən, yaxud qadınların məhrəm yerlərini hələ anlamayan uşaqlardan başqasına göstərməsinlər; gizlətdikləri bəzək şeylərini (xalxallarını) göstərmək üçün ayaqlarını (yerə və ya bir-birinə) vurmasınlar. Ey möminlər! Hamınız Allaha tövbə edin ki, nicat tapasınız! (Mətləbinizə çatasınız!)" (ən-Nur, 31).\n"Evlərinizdə qərar tutun. İlkin Cahiliyyat dövründəki kimi açıq-saçıq olmayın. (Bər-bəzəyinizi taxaraq evdən çıxıb özünüzü, gözəlliyinizi yad kişilərə göstərməyin!) Namaz qılın, zəkat verin, Allaha və Rəsuluna itaət edin...". (əl-Əhzab, 33).\nHamilə qadın nə cür namaz qılmalıdır?\nAllahın "əs-Saməd" adının mənası\nNamaz yaddan çıxıbsa, hansı namazı birinci qılmaq lazımdır?\nSəhv səcdəsi necə yerinə yetirilir?\nNAMAZ QILMAMAQ GUNAHDIRMI?\nPomidorla necə arıqlamaq olar?\n3 uşaq anası olan Ayseldən YENİ FOTOLAR\nGoycayli Terlan - Huseynim vay 2018\nAzəri qızı Günelin BU FOTOLARINA TƏRİFLƏR YAĞDI\nAzərbaycanlı rəqqasə bikinidə rəqs etdi - VİDEO\nLalənin ARB-dəki verilişi bəlli oldu\nAzərbaycan derbisində rekord - 3000 tamaşaçı...\nAzərbaycanda çobanlar "Jeep"lə qəzaya düşdü - XƏSARƏT ALANLAR VAR\nFərhad Xəlif - Badamı (Audio) 2018\nBakıda sərnişin avtobusu dərəyə aşdı - ÖLƏN VAR\nOksananın övladının cinsiyyəti məlum oldu\nBakıda 21 günün gəlini yoxa çıxdı - FOTO\nWhatsApp-a kompüterdən girənlər üçün yenilik\nPərvin Abıyevanın Antalya tətili gözlədiyi kimi keçməyib


Azərbaycanda xaos yaratmaq istəyən qüvvələrin arzusu gözlərində qalacaq\nGəncədə baş vermiş sui-qəsd cəhdi, qanlı hadisə radikal ünsürlərin əsl simasını bir daha ortaya qoydu, Azərbaycanın uğurlarını gözü götürməyən məkrli qüvvələrin sabitliyimizi pozmaq məqsədini açıq-aşkar göstərdi.\nBu hadisələrlə bağlı Azərbaycan Dövlət İqtisad Universitetinin (UNEC) professoru Vəkil Hüseynov söhbət zamanı dedi:\n– Prezident İlham Əliyev çıxışlarının birində deyib ki, Azərbaycan müstəqil siyasət apararaq həm siyasi, sosial-iqtisadi, həm də beynəlxalq münasibətlər sahələrində müstəqil fəaliyyət göstərir. Bu fəaliyyəti xalqın milli maraqları üzərində qurulub. Bu, bizim üçün əsas şərtdir, əsas vəzifədir və bütün səylərimiz bu məqsədə xidmət göstərir. Əlbəttə, biz də dünyada, bölgədə gedən prosesləri izləyərək çalışmalıyıq ki, ölkəmiz üçün riskləri nə qədər mümkünsə minimum səviyyəsinə endirək və buna nail ola bilirik. Bu gün alovlanan bölgədə Azərbaycan sabitlik adasıdır, sülh, əmin-amanlıq məkanıdır. Azərbaycan vətəndaşları əmin-amanlıq şəraitində yaşayırlar, yaradırlar. Əminəm ki, görülən və görüləcək tədbirlər nəticəsində bu müsbət dinamika, müsbət ab-hava ölkəmizdə daha da güclənəcək.\nBəli, Azərbaycan möhtərəm dövlət başçımızın bildirdiyi kimi hazırda, həqiqətən də, sabitlik adası, sülh, əmin-amanlıq məkanıdır. Respublikamızda xalq-iqtidar birliyi var. Davos Dünya İqtisadi Forumunun hesablamalarına əsasən, Azərbaycan xalqın iqtidara dəstəyinə görə dünya miqyasında 20-ci yerdədir. Bu, ölkə Prezidentinin siyasətinin xalq tərəfindən dəstəkləndiyini əyani şəkildə göstərir.\nOnu da deyək ki, respublikamızda hökm sürən sabitliyə, sosial- iqtisadi yüksəlişə darılan, qısqanclıq hissi ilə yanaşan bəzi daxili və xarici qüvvələrin mövcudluğu da sirr deyil. Onlar Azərbaycanı yerləşdiyimiz coğrafi ərazidə siyasi anarxiyanın episentrinə çevirməyə çalışır, məkrli niyyətlərini gerçəkləşdirmək məqsədilə hər cür iyrənc əməllərə əl atırlar.\nTəəssüf ki, son günlər Gəncə şəhərində baş verənlər də bəzi xarici qüvvələrin Azərbaycanda sabitliyi pozmaq istiqamətindəki məqsədyönlü fəaliyyətinin nəticəsidir. Amma onlar, öz çirkin niyyətlərini həyata keçirə bilməyəcəklər. Çünki Azərbaycan xalqı, o cümlədən gəncəlilər dinc şəraitdə, xoşbəxt yaşamağın tərəfdarıdırlar. İnsanlar xaosun, anarxiyanın nə olduğunu yaxşı anlayırlar. Yaxın keçmişimizdə bunun hansı faciələrə gətirib çıxardığının şahidi olmuşuq. Ona görə də bir daha o günlərə qayıtmaq, o acınacaqlı şəraiti təkrar yaşamaq istəmirik.\nGəncəyə yolum tez-tez düşür. Son illər Azərbaycanın bu qədim şəhərində geniş həcmdə tikinti-quruculuq, abadlıq işləri görülür, yeni iş yerləri yaradılır, əhalinin sosial şəraiti getdikcə yaxşılaşır. Burada yüksək səviyyəli beynəlxalq tədbirlər keçirilir, xarici turistlərin axını ildən-ilə güclənir. Əlbəttə, hamımız bu inkişafdan, tərəqqidən sevinir, qürur hissi keçiririk. Təəssüf ki, yuxarıda vurğuladığım kimi, bu cür yüksəlişi, necə deyərlər, gözü götürməyənlər də var. Yoxsa, möhtərəm Prezidentimizin iradəsi, diqqət və qayğısı, şəhər icra hakimiyyətinin başçısı Elmar Vəliyevin yüksək təşkilatçılıq qabiliyyəti, bacarığı ilə yeni inkişaf mərhələsini yaşayan bu qədim şəhərdə radikal ünsürlər tərəfindən sui-qəsd cəhdi, qətl, iğtişaş törədilməzdi.\nGəncədə baş verənlər Azərbaycanın müstəqilliyinə, dünyəvilyinə, sabitiyinə təhdiddir. Şübhəsiz ki, buna heç vaxt imkan verilməyəcək, bu əməli törədənlərə qarşı, necə deyərlər, qanunun ən sərt üzü tətbiq ediləcək, onlar aşkarlanıb ciddi şəkildə cəzalandırılacaqlar.\nGəncədə törədilən cinayətlə dövlətimizin dayaqlarını sarsıtmaq cəhdi bir daha göstərdi ki, Azərbaycana qarşı təzyiqlər səngiməyib. Ona görə də daim ayıq-sayıq olmalı, sabitliyimizin, inkişafımızın qarantı, təminatçısı olan möhtərəm Prezidentimizin ətrafında daha da sıx birləşməliyik. Bu halda düşmən heç vaxt sevinə bilməyəcək.


15 milyon dollar profisit yaranıb – Mərkəzi Bank - Modern.Az Azərbaycan və dünya xəbərləri\n14 İyun 2021, 13:04 | İQTİSADİYYAT\n15 milyon dollar profisit yaranıb – Mərkəzi Bank\n2021-ci ilin I rübündə tədiyə balansı əsasən qlobal əmtəə bazarlarında qiymətlərin bərpası, qeyri-neft ixracının genişləndirilməsi, həmçinin kapital və maliyyənin hərəkəti hesabında müsbət meyllərdən təsirlənib.\nModern.az Azərbaycan Mərkəzi Bankına (AMB) istinadən xəbər verir ki, cari əməliyyatlar balansında 627.7 milyon dollar kapital və maliyyənin hərəkəti hesabında isə 15 milyon dollar profisit yaranıb. Ehtiyat aktivləri 325.9 milyon dollar artıb. Bu dövrdə orta rüblük neft qiyməti 52.4 dollar barel olub, qeyri-neft ixracı isə 11 % artıb.\nRəsmi məlumata görə, 2021-ci ilin I rübü üzrə cari əməliyyatlar hesabının profisiti 627.7 milyon dollar və ya ÜDM-in 5.6%- ni təşkil edib (2020-cu ilin I rübü üzrə 646.3 milyon dollar profisit olub). Neft-qaz sektoru üzrə CƏB profisiti ötən ilin müvafiq dövrünə nəzərən (ö.i.m.d.n.) 19.9% azalaraq 1.9 milyard dollar, qeyri-neft sektoru üzrə CƏB kəsiri isə 26.1% azalaraq, 1.3 milyard dollar məbləğində olub.\n2021-ci ilin I rübü üzrə xarici ticarət dövriyyəsi 6.1 milyard dollar olub, neft-qaz sektoru üzrə 2.9 milayrd dollarlıq profisit qeyri-neft sektoru üzrə 1.4 milyard dollarlıq kəsiri bağlayıb və nəticədə xarici ticarət balansında 1.5 milyard dollar həcmində profisit yaranıb. Hesabat dövründə Azərbaycanın dünyanın 155 dövləti ilə ticarət əlaqələri olub. Xarici ticarətin 12.7%-i MDB üzvü olan dövlətlərin, 87.3%- i isə digər xarici dövlətlərin payına düşür.


Aytac Vidadiqızının ögey anası: “Atasının ölümünə səbəb qızıdır”+Video » Respublik.info\nRespublik.info » Gündəm » Aytac Vidadiqızının ögey anası: “Atasının ölümünə səbəb qızıdır”+Video\nAxşam.az xəbər verir ki, proqramda sənətçinin ögey anası şok iddialar səsləndirib:\n“Bunlar həmişə mənim evimdə olan insanlar idi. Vidadi Bərdəli ölüb, o demək deyil ki, qardaşınızı danasınız. Eyni soyadı daşıyırsız. Aytac, sən bizim evə də gəlmisən, biz yası eyni evdə vermişik. Vidadi Aytacla danışmayıb, onun oxumağına qarşı olub. Deyib ki, bir oxuyan var. Qızımın müğənni olmağını istəməyib. Amma Aytac mənim əziyyətimi yerə vurub. Mənim oğlumun Aytacla danışmamasına səbəb onun haqqında olan söz-söhbətlərdi, onun hərəkətləridi. Bir dəfə evdən qaçmaq söhbəti oldu. Oğlum Aytaca zəng vuranda başqa bir oğlan telefonu götürdü. Oğlum da əsəbiləşdi. Vüqar ilk dəfə Bakıya gələndə mən saxlamışam. Vidadi 5 il onların anası ilə danışmayıb. Mənim molla kəbinim də var. Atanın adı ilə şöhrətlənirsən amma oğlunu saymırsan. Vidadinin ölməyinə səbəb sən Aytac olmusan”.\n“Xanım çox emossional danışır. Baxan deyər ki, yazıqdır. Amma o, bizim ailəmizə zülmlər verib. Sən deyildin bizim balkona daşlar atan? Atamı anamdan ayırmaq istəyirdin. Tuncay zəng edəndə telefonu yoldaşım götürüb. Mənim haqqımda nə şayə ola bilər ki? Ürəyin nə qədər istəyir danış”.


Porsche Məxfilik ərizəsi - Porsche Azerbaijan\nBiz, „Əfəndilər MMC“, (bundan sonra „biz“ yaxud da „Porsche Mərkəzi“), onlayn xidmətimizə, eləcə də müəssisəmizə və məhsullarımıza göstərdiyiniz marağa görə Sizə təşəkkür edirik. Sizin xüsusi fəaliyyət sahəniz bizim üçün çox vacibdir. Biz şəxsi məlumatların qorunmasına və onların məxfiliyinin qorunmasına ciddi yanaşırıq. Məlumatların emalı “Fərdi məlumatlar haqqında” Azərbaycan Respublikasının Qanununa uyğun olaraq yerinə yetirilir. Məxfilik haqqında bu ərizə ilə biz Sizə şəxsi məlumatların emalı və məlumatların yalnız işgüzar məqsədlər üçün istifadə edilməsi haqqında məlumat vermək istəyirik. Porsche konserninin digər cəmiyyətlərinin təklifi və xidmətləri haqında məlumatı bu deklarasiyadan əldə edə bilərsiniz.\n1.\tMəlumatların emalı və məxfiliyinin qorunması üzrə məsul şəxsin əlaqə vasitələri:\nQanunvericiliyə əsasən məsul şəxs aşağıdakı kimi müəyyən edilmişdir:\nMikayıl Əliyev 7, AZ1060\nTel: (+994) 50 511 33 44\nMəlumatların məxfiliyinin qorunması haqqında suallarınız və təklifləriniz olarsa bizimlə əlaqə saxlaya bilərsiniz.\nMəlumatların məxfiliyinin qorunması üzrə məsul şəxsin ünvanı aşağıdakı kimidir:\nMəlumatların qorunması üzrə məsul şəxs\n2. Məlumat məxfiliyinin qorunmasının predmeti\nBunun üçün şəxsi məlumatların məxfiliyinin qorunmasıəsas götürülür.\nBuraya identifikasiya olunmuş yaxud da identifikasiya oluna bilən hüquqi şəxslər (müvafiq şəxslər) daxildir. Şəxsi məlumatlar deyildikdə ad, poçt ünvanı, elektron poçt ünvanı yaxud da telefon nömrəsi, eləcə də bu qanun çərçivəsində müəyyən edilmiş digər məlumatlar, misal üçün: istifadənin başlanma, bitmə və həcmi və eləcə də İP-adres haqqında məlumatlar başa düşülür.\n3. Avtomatlaşdırılmış məlumat emalının növü, həcmi, məqsədləri və hüquqi əsasları\nQeydiyyat olmadan (bizim onlayn xidmət) onlayn xidmətdən istifadə\nmümkündür. Hətta Siz bizim Online xidmətimizdən qeydiyyatsız\nistifadə etsəniz belə şəxsi məlumatlar emal olunacaqdır.\nAşağıda biz Sizə şəxsi məlumatların emalınının növü, həcmi, məqsədləri və\nhüquqi əsasları haqqında məlumat veririk.\n3.1. Online xidmətdən istifadə\nBizim onlayn xidmətdən istifadə zamanı aşağıdakı avtomatlaşdırılmış məlumatlar emal olunacaqdır:\nİstifadənin tarixi və saat;\nİstifadə olunan aparatın növü;\nİstifadə etdiyiniz funksiyalar;\nGöndərilən məlumatın miqdarı;\nBu məlumat “Fərdi məlumatlar haqqında” Azərbaycan Respublikasının Qanununauyğun olaraq emal olunur və lazım olarsa silinir. Bu xidmət vasitəsilə biz texniki funksiyaların və avtomatik sistemlərin işlək vəziyyətini yoxlayır və xidmətlərimizin keyfiyyətini artırırıq. Biz məlumatları şəxsiyyətin müəyyən edilməsi məqsədilə istifadə etmirik.\nBir qayda olaraq məlumatlar emal edildikdən sonra 7 gün müddətinə silinir. Bu zaman məlumatlar təyinata uyğun olaraq silinir.\n3.2. Mətn məlumatı (Cookies)\nSosial şəbəkələrdə yayılan sosial proqramlar adlı onlayn proqramlar üçüncü şəxslər tərəfindən təklif olunur. Bu funksiya sayəsində məlumatlar sosial şəbəkələrdə yayıla və paylaşıla bilər. Aktivasiya ikonu təsdiq edildikdən sonra bu proqramlar yüklənə bilər. Aktivləşmə isə sosial şəbəkə üzərindən birbaşa son cihaza göndərilir. Siz istənilən zaman „rədd et“ düyməsini basmaqla bu proqramları deaktiv edə bilərsiniz. Aktiv düyməsini basmadan bu məlumatlar aktivləşdirilə və sosial şəbəkəyə daxil edilə bilməz.\n3.3.1. Sosial proqram\nƏgər Siz sosial proqram funksiyasını aktivləşdirmisinizsə, bu zaman Sizə provayder vasitəsilə müvafiq məlumatlar göndəriləcəkdir.\nDaxil olmanın vaxtı və saatı;\nOnlayn xidmətlərin istifadə olunan kateqoriyaları;\nBu məlumatlar “Fərdi məlumatlar haqqında” Azərbaycan Respublikasının Qanununa uyğun olaraq emal və istifadə olunur.\n(Məlumatların silinməsi yaxud da lazım olarsa işlənməsi üçün müvafiq müddət təsvir olunmuşdur.)\nİstəmədiyiniz halda bu funksiyanı deaktiv edə bilərsiniz.\nMəlumat emalının növü, həcmi, məqsədləri və hüquqi əsasları haqqında geniş məlumatı, həmçinin xüsusi sferanın qorunması məqsədilə məlumatların nizamlanması ilə bağlıinformasiyanı sosial proqram provayderinin məxfiliyin qorunması bölməsindən əldə edə bilərsiniz.\nFacebook-da yerləşən Audience-Pixel onlayn xidməti vasitəsilə, ünvanı: Facebook İnc, 1601 Vilov, Menlo Park, Kalifornmia 94025 (bundan sonra Facebook adlandırılacaqdır) bu xidmətə daxil olan və məlumatları, oxuya yaxud da istifadə edən şəxslər haqqında məlumat əldə olunacaqdır. Əgər Sizin facebook hesabınız yuxarıda qeyd olunan bölmədə təsvir edilən müəyyən parametrləri yerinə yetirirsə (misal üçün: yaşı, cinsi, region) bu zaman reklam məlumatları müəyyən edilmiş kəsim üzrə yerləşdiriləcək yaxud da təqdim ediləcəkdir.\nFacebook istifadəçiləri üçün aşağıdakı məlumatlar emal olunacaq və Facebook-a göndəriləcəkdir:\nDaxil olmanın tarixi və saatı;\nİstifadə olunan onlayn xidmətinin kateqoriyası\nMəlumatlar “Fərdi məlumatlar haqqında” Azərbaycan Respublikasının Qanununa uyğun olaraq emal olunacaqdır.\n(burada silinəcək məlumatlar və öhdəliklər təsvir edilmişdir)\nMəlumat emalının növü, həcmi, məqsədi, hüquqi əsasları və ona qarşı etiraz imkanları haqqında məlumatları aşağıdakı linkdən əldə edə bilərsiniz.\n4. Ayrı-ayrı xidmətlər və funksionallıq\nSiz bizim səhifəmizə müstəqil qaydada şəxsi məlumatlarınızı daxil edə, qeydiyyatdan keçə bilərsiniz. Bu məlumatlar bildirişlər, informasiya tələbi, vebşop formasında ola bilər. Xidmətdən istifadə zamanı əldə edilmiş məlumatlar tərtib ediləcək və emal olunacaqdır.\n4.1. Funksiya 1\n1-ci funksiyadan istifadə üçün fərdi profildə qeydiyyatdan keçmək tələb olunur.\nQeydiyyat üçün tələb olunan məlumatlar Qeydiyyat zamanı tələb olunan məlumatlar „*“ nişanı ilə qeyd ediləcək və soruşulacaqdır. (tələb olunan məlumatların daxil edilməsi)Bu məlumatları daxil etmədən qeydiyyat mümkün hesab olunmur.\nQeydiyyat zamanı müstəqil şəkildə məlumatların daxil edilməsi\nQeydiyyat çərçivəsində Siz müstəqil qaydada digər məlumatları daxil etmək imkanına malik olacaqsınız (əlavə məlumatlar, firma əlaqə vasitələri, doğum tarixi, telefon nömrəsi). Nəzərinizə çatdırırıq ki, bu məlumatlar qeydiyyat üçün tələb olunmur, onların daxil edilməsi haqqında qərarı müstəqil qaydada qəbul edəcəksiniz. Əldə olunmuş məlumatlar “Fərdi məlumatlar haqqında” Azərbaycan Respublikasının Qanununa uyğun olaraq emal olunacaqdır. Hər dəfə funksiyadan istifadə zamanı identifikasiya olunacaqsınız. Emal proseduru başa çatdıqdan sonra bu məlumatlar silinəcəkdir.\n4.1.2 Funksiyadan (1)-dən istifadə\nBu funksiyadan istifadə zamanı aşağıdakı kateqoriyalar üzrə məlumatlar emal olunacaqdır:\nQeydiyyat nişanı və təchizat detalları ilə birlikdə avtomobil modelləri\nSeçdiyiniz Porsche mərkəzi\nBurada söhbət sərbəst məlumatlardan gedir. Əgər Siz bu məlumatları təqdim etmirsinizsə, bu zaman Sizə həmin məlumatlar təqdim edilməyəcəkdir.\nƏldə olunmuş məlumatlar “Fərdi məlumatlar haqqında” Azərbaycan Respublikasının Qanununa uyğun olaraq emal olunacaqdır. Hər dəfə funksiyadan istifadə zamanı identifikasiya olunacaqsınız. Emal proseduru başa çatdıqdan sonra bu məlumatlar silinəcəkdir.\nMəlumatlar üçüncü şəxslərə yalnız təsvir olunmuş məqsədlər üçün yönləndiriləcəkdir. Qanuni istifadə müddətindən sonra məlumatlar silinəcəkdir.\n4.1.3.Son cihazda istifadə imkanları\n1-ci funksiya təsvirlərin və videoların yüklənməsi üçün istifadə olunur. Buna əsasən Siz öz cihazınızdan müvafiq düzəlişlərin aparılmasını tələb edə bilərsiniz. Əgər Siz təsvir faylını yükləmək istəyirsinizsə, bundan istifadə hüququ təmin edilməlidir. Əks halda bu funksiya işləməyəcəkdir.\nCihazı söndürməyənə qədər məlumatlar aktiv olaraq qalacaqdır.\n4.2. Funksiya 2\n5. Şəxsi məlumatları alan tərəf\nMəlumatların daxildə əldə edilməsi: Porsche AG şirkəti daxilində məlumatlar yalnız 3 və 4-cü paraqrafda qeyd edilmiş tələblər çərçivəsində əldə edilə bilər.\nMəlumatların xaricdə əldə edilməsi: Məlumatlar Porsche şirkətindən kənarda sorğuların verilməsi və işlənməsi üçün müvafiq icazəsi və öhdəliyi olan şəxslər tərəfindən əldə oluna bilər. Bu məlumatların verilməsi üçün müvafiq icazə olmalıdır.\nPorsche şirkətindən kənarda məlumatlar aşağıdakılar tərəfindən götürülə bilər:\nSifarişi emal edən: Porsche AG konsern cəmiyyətləri yaxud da xarici xidmət bölmələri texniki infrastrukturun və texniki yardımın müvafiq qaydalara uyğun olaraq yerinə yetirilməsi üçün bu məlumatlardan istifadə edə bilərlər. Sifarişi emal edən bölmələr diqqətlə seçilir və müntəzəm olaraq yoxlanılır ki, məlumatların məxfiliyi və düzgünlüyü təmin edilsin. Xidmətlər bölmələri məlumatları yalnız müəyyən edilmiş məqsədlər üçün istifadə edə bilərlər.\nDövlət orqanları Qanunla müəyyən edilmiş hər hansı bir zərurət yarandığı halda şəxsi məlumatlar prokurorluq, məhkəmələr yaxud da maliyyə idarələri kimi dövlət orqanlarına ötürülə bilər. Məlumatların ötürülməsi “Fərdi məlumatlar haqqında” Azərbaycan Respublikasının Qanununun14-cü maddəsinə əsasən yerinə yetirilir.\nQanunla müəyyən edilmiş maraqların qorunması və təmin edilməsi baxımından dilerlər, müqavilə tərəfdaşları yaxud da məsul şəxslərə, Porsche mərkəzlərinə, daşıma şirkətlərinə yaxud da müqayisə edilə biləcək digər tərəfdaşlara məlumatların ötürülməsi mümkün hesab olunur. Məlumatların ötürülməsi “Fərdi məlumatlar haqqında” Azərbaycan Respublikasının Qanununun14-cü maddəsinə əsasən yerinə yetirilir.\n6. Üçüncü dünya ölkələrində məlumatların emalı\nAvropa Birliyinə üzv olmayan ölkələrdəki bölmələrə yaxud da strukturlara məlumatlar müstəsna hallarda, qanunla müəyyən edilmiş şərtlər daxilində və bunun üçün müvafiq icazə olduğu halda təqdim edilə bilər. Bunun üçün məlumatların məxfiliyinin qorunması səviyyəsi təmin edilməlidir. (Misal üçün məlumatları alan tərəfin müvafiq sertifikatlaşması yerinə yetirilməli və buna müvafiq zəmanət verilməlidir (AB standartı tələbi, EU-US Privacy Shield sahəsi,\n“Fərdi məlumatlar haqqında” Azərbaycan Respublikasının Qanununun5.8-ci maddəsi)\nSiz bizdən Üçüncü dünya ölkələri tərəfindən məlumatların təhlükəsizliyinin və məxfiliyinin qorunması haqqında məlumatları xülasədən əldə edə bilərsiniz.\n7. Məlumatların saxlanma müddəti\nŞəxsi məlumatların saxlanma müddəti haqqında məlumatı müəyyən xidmətlər və funksiyalar üzrə məlumatların emal olunması fəslinin 3-4-cü bölməsindən əldə edə bilərsiniz. Müvafiq razılıq yaxud da zərurət yarandığı halda müvafiq prosedur çərçivəsində məlumatların ləğvi yerinə yetirilə bilər. Belə olan halda məlumatlar qanunla müəyyən edilmiş qaydalara müvafiq silinəcəkdir. Qanunla müəyyən edilmiş səbəblər olduğu halda biz həmin məlumatları poza bilərik.\n8. Zərərçəkmiş şəxslərin hüquqları\nMəlumatların emalı proseduru nəticəsində zərərçəkmiş şəxslərin bir sıra hüquqları vardır. Bu hüquqlar ayrı-ayrılıqda aşağıdakı kimi müəyyən edilmişdir:\nMəlumat alma hüququ: Siz bizim məlumat bankında saxlanılan şəxsi məlumatlarınız haqqında məlumat əldə etmək hüququna maliksiniz.\nMəlumatlara düzəliş etmək və onları silmək hüququ: Qanuni tələblər yerinə yetirildiyi halda Siz şəxsi məlumatlarınızda düzəlişlər etmək yaxud da onları silmək hüququna maliksiniz.\nMəlumat emalı prosedurunun məhdudlaşdırılması: Qanuni tələblər yerinə yetirildiyi halda Siz emal olunmuş məlumatların istifadəsini məhdudlaşdırmaq hüququna maliksiniz.\nMəlumatların ötürülməsi: Müqavilə yaxud da müvafiq razılıq əsasında yaxud da qanunla müəyyən edilmiş tələblər yerinə yetirildiyi halda Siz məlumatların ötürülməsini tələb edə bilərsiniz. Siz məlumatları kompüter formatında əldə edə yaxud da lazımı şəxslərə ötürə bilərsiniz.\nHüquqi əsas və maraq yarandığı halda məlumat emalına qarşı etiraz: Hüquqi əsaslar yaxud da maraqlarınız çərçivəsində Siz tərəfimizdən şəxsi məlumatların emal edilməsinə qarşı etiraz edə bilərsiniz. Əgər Siz bu hüququnuzdan istifadə etsəniz, biz Sizin məlumatlarınızın emalını dayandıracayıq. Belə olan halda Siz müəyyən edilmiş prosedurları yerinə yetirməlisiniz.\nNəzarət idarəsinə şikayət etmək hüququ: Əgər Siz şəxsi məlumatlıarınızın emalı prosedurunun pozulmasını düşünürsünüzsə, bu zaman nəzarət orqanına bu haqda şikayət etmək hüququna maliksiniz. Bunun üçün Siz yaşadığınız yerdə səlahiyyətli məhkəmə orqanına yaxud da məlumatların qorunması üzrə müvafiq idarəyə şikayət edə bilərsiniz.\nBizimlə əlaqə: Məlumatların emalı, bunun üçün razılığın verilməsi kimi məsələlər haqqında məlumat almaq üçün bizimlə əlaqə saxlaya bilərsiniz. Bu hüququnuzdan istifadə etmək üçün Porsche Bakı Mərkəzinin ünvanına yaxud da poçt vasitəsilə 1-ci bölmədə qeyd olunan ünvana müraciət edə bilərsiniz. Bu zaman şəxsiyyətinizin birmənalı olaraq identifikasiyasına diqqət edin.\n9. Üçüncü şəxslərin təklifləri üzrə linklər\nProvayderlərin xidmətləri və linkləri üçüncü şəxslər tərəfindən təklif olunur. Biz həmin məlumatların məzmununa və üçüncü şəxslərin funksiyalarına qarşı hər hansı bir təsir göstərmək hüququna malik deyilik. Nəzərinizə çatdırırıq ki, təklif olunan məlumatlar yaxud da mətn məlumatları Sizin telefonunuza yüklənə bilər. Bu haqda geniş məlumatı üçüncü şəxsin xidmətləri haqqında verilmiş linkdən əldə edə bilərsiniz.\nMəlumat məxfiliyinin qorunması haqqında ərizənin aktual versiyası.


1968-ci il oktyabrın 20-si Tbilisi\n1987-1994-cü illərdə İv. Cavaxişvili adına Tbilisi Dövlət Universitetinin iqtisadiyyat fakultəsində təhsil alırdı. 1988-1989-cu illərdə icbari hərbi xidmətdə oldu.\n1989-2000-ci illərdə Xristian təhsili, azadlıq və hüquqi dirçəliş cəmiyyəti “Mamuli”-nin sədr mövqesində çalışırdı və 1994-cü ildə həmin təşkilatın sədri idi.\n1992-1993-cü illərdə Gürcüstanın Dövlət Milli Vahid partiyasının həmsədr vəzifəsini tuturdu.\n1997-1999-cu illərdə Gürcüstanın korrupsiyaya qarşı mübarizəyə yardım təşkilatının sədri idi; 1999-2004-cü illərdə sakrebulonun deputatı seçildi.\n2002-2010 illərdə MMC “Bona”-nın direktoru vəzifəsində işləyirdi. 2012-ci ildə T. Boboxidze Gürcü-Fransız beynəlxalq assosiyasiyası “GFA”-nı təsis etdi. 2013-cü ildən “Samo” (beynəlxalq auditli tənzimləyən orqan) müfəttiş komisiyasının sədri idi. O dörd rasional təklifin müəllifidir.


“Sığorta sahəsində ciddi işlər görülüb”- RÜFƏT ASLANLI - AUDİOYAZI - SIĞORTA - Fins.az\nBu BOKT-un təsisçilərindən biri payını geri götürüb\nBundan sonra hamiləlik əleyhinə dərmanı kişilər qəbul edəcək – Yeni kişi kontraseptivi\nÜrəyə ziyanlı olan dərmanların adları AÇIQLANDI\n“Sığorta sahəsində ciddi işlər görülüb”- RÜFƏT ASLANLI - AUDİOYAZI\n“Sığorta fəaliyyətinin çox geniş hüququ bazası formalaşır. Görməli işlər hələ də var. Lakin, bugünki mövcud forma hüquqi fəaliyyət üçün yetərlidir.” Fins.az xəbər verir ki, bunu Maliyyə Bazarına Nəzarət Palatasının Direktorlar Şurasının sədri Rüfət Aslanlı Azərbaycan Beynəlxalq Sığorta formunda deyib.\n“Sığorta şirkətləri maliyyə və idarəetmə potensialına görə iqtiadiyyatda rol oynayan qurumlara çevriliblər. Sağlam rəqabətin təmin olunması, qeyri sağlam rəqabət bazarlarının qarşısının alınması üçün mühit formalaşıb. Hüquqi və adminstrativ çərçivədə işlər görülməkdədir” deyə sədr əlavə edib.\n“Əhalini narahat edən məsələlər digər sahələrlə müqayisədə əsasən Sığorta sektoru ilə əlaqədardır”\nSığorta şirkətlərin nəzarət formalara işlənib hazırlanıb. Son 5-7 il ərzində sığorta bazarında kəmiyyət fərqi müşahidə olunub. Belə ki, sığorta yığımları 3 dəfə, sığorta ödənişləri 2 dəfədən çox artıb.\nRüfət Aslanlıının sözlərində görə, baş verən iqtisadi böhran digər sahələrə olduğu kimi sığorta bazarına da təsirini göstərib - sığorta növlərinə maraq azalıb, şirkətlərin gəlirləri və ehtiyatlarında azalma tendensiyası mövcuddur.\nHazırda Maliyyə Bazarına Nəzarət Palatasının qarşısında duran əsas vəzifələr aşağıdakılardır.\n• Sığorta bazarına adaptasiya\n• Fəaliyyət istiqamətlərinin müəyyənləşdirilməsi\n• Sektorun iqtisadi reallıqlarıa uyğunlaşdırılması\n• Bazarda dayanıqlığın artırılması\n• Qabaqcıl təcrübə standartlarının intensiv tətbiqi\n• Sığorta bazırında risklərin transferi\n• Obyektiv və effektiv modelin formalaşdırlması\n• Prudenisal davranış\n• İstehklakçıların hüquqlarınınm müdafiəsi\n• Sığorta xidmətlərinin çeşidi –icbari və könüllü\n“Sığorta sektorunun dayanıqlığını biznesin effektivliyini gəlirliliyini, bu xidmətdən istifadə edənlərin məmnunuluğunu təmin edəcək”.


Nahidə Orucova: “Əvvəllər tələbəyə baş rol verilməsi mümkün deyildi”\n“Çox böyük sənətkarlarla tərəf-müqabili olduğum üçün özümü xoşbəxt hesab edirəm. 59 ildir Musiqili Teatrda işləyirəm. Lütfəli Abdullayev, Nəsibə Zeynalova ilə səhnəni bölüşmüşəm. Şəmsi Bədəlbəylinin quruluşunda “Hicran” tamaşası hələ də aktuallığını saxlayır. Bəstəkarlardan Fikrət Əmirov, Niyazi, Cahangir Cahangirov, Tofiq Quliyev, yazarlardan Süleyman Rüstəmlə çalışmışam. Onların əməyi sayəsində yaranan tamaşalar bizim klassik operettalarımızdandır. Bir çox dahi sənətkarlarla işləmişəm. Şəmsi Bədəlbəylinin assistenti olmuşam”. Bu fikirləri APA TV–nin “Səhər zəngi” verilişinin qonağı, əməkdar artist Novruz Qartal deyib.\nQonaq qeyd edib ki, əvvəlki dövrlə müqayisədə hazırkı dövrdə gənclərin irəli getməsi üçün daha münbit şərait mövcuddur: “Hər tamaşanı əzbərləyirdik ki, birdən kimsə xəstələnsə, rol bizə verilsin. İndi isə vəziyyət yaxşıdır. Teatrın qapıları gənclərin üzünə açıqdır. Əliqismət Lalayev teatra gələndə bir canlanma yarandı. Gəncləri teatra dəvət elədi. Musiqili Komediya teatrı heç zaman İranda qastrol səfərində olmayıb. İlk dəfə 2010-cu ildə onun təşəbbüsü və rəhbərliyi ilə İranda “O olmasın, bu olsun” tamaşası ilə çıxış etdik. Hətta festivalda yer də tutduq. Mart ayında Gürcüstanda çox gözəl bir proqramla səfərdə olduq. Öncə bölgələrdə, daha sonra Tiflisdə Ş. Rustaveli adına Akademik Milli Dram Teatrının səhnəsində çıxış etdik”.\nƏməkdar artist vurğulayıb ki, Musiqili Komediya Teatrı heç zaman tamaşaçı qıtlığından əziyyət çəkməyib: “Teatrımızın repertuarı zəngindir, amma yazar baxımından qıtlıq var. Bir neçə tamaşanın məşqləri gedir. Musiqili Teatrın zalı hər zaman dolu olur. Hətta bu yaxınlarda havanın soyuq olması səbəbi ilə tamaşaçıların gəlməyəcəyini düşünmüşdüm, amma zal yenə də dolu idi”.\nVerilişin digər qonağı, əməkdar artist Nahidə Orucova da sənət yolunun ilk mərhələlərindən, o dövrün sənətkarlarının münasibətindən bəhs edib: “Biz hələ tələbə vaxtı ustadları görmüşük. Hər müəllimdən nəsə götürmüşük. Onlar bizə nümunə olublar. Nəhəng sənətkar olmaqla yanaşı, çox səmimi insan olublar. Həmişə deyərdilər ki, “bu gün müəllim-tələbəyik, amma sabah həmkar olacaq, çiyin-çiyinə bir səhnədə çalışacağıq”. Buna görə də aramızda hər zaman hörmət olub. Onlar bizi qabağa çəkirdilər. Teatrlara aparırdılar ki, öz üzərimizdə işləməyi öyrənək. Amma bu gün müəllim-tələbə münasibətlərini anlamıram. Bizim sənətimiz kollektiv sənətdir. Tərəf müqabili olmayanda tək qalırıq”.\nAktrisa bildirib ki, mümkün qədər gənclərə dəstək olmağa çalışırlar: “Hazırda yeni tamaşa üzərində iş gedir. Orada baş rolu ifa edən gənc tələbədir. Əvvəllər tələbəyə baş rol verilməsi mümkün deyildi, amma indi belə şərait mövcuddur. Biz gənclərin əllərindən tuturuq. Biz bunu etməliyik, çünki vaxtilə bizə də ediblər. Bizim qarşımıza çəpərlər qoyublar, biz o çəpərləri keçmişik”.\nNahidə Orucova Əvvəllər tələbəyə baş rol verilməsi mümkün deyildi


FİA və FOM yeni motor reqlamentini təqdim edəcəklər | Formula1 Azərbaycanda\nFİA və FOM yeni motor reqlamentini təqdim edəcəklər\nMövsümün sonunda Formula1-in yeni sahibi - Liberty Media şirkəti çempionat iştirakçılarına cari Razılıq Müqaviləsi bitdikdən sonra idmanın gələcəyinə öz baxışlarını təqdim edəcək.\n10 Oktyabr 2017, 18:10\nF-1.az bildirir ki, ilk yenilik oktyabrın 31-də səslənəcək – məhz bu gün FİA və FOM komandalara yeni motor reqlamentini açıqlayacaqlar: yeni motorlar daha ucuz, daha sadə və daha gursəsli olmalıdırlar, eyni zamanda yeni motorların digər şirkətlər tərəfindən istehsalına heç bir əngəl olmayacaq.\nYeni güc qurğusunun bir çox detalları ümumiləşdiriləcək ki, məsrəflər qat-qat aşağı düşsün. MGU-K və MGU-H generatorların daha uğurlu tandemi 1000 qüvvəsindən güclü motorları görməyə imkan verəcək. Yeni reqlament aerodinamikanın təsirini məhdudlaşdırdığı üçün onları idarə etmək daha çətin olacaq.\nƏvvəlki vaxtlardan fərqli olaraq, çempionatın yeni sahibləri qaydaların geniş müzakirəsindən uzaq olmağa çalışırlar, çünki hər bir tərəfin öz marağını müdafiə etməsi son məqsəddən yayınmağa səbəb olurdu.\nİkinci addım büdcələrin məhdudlaşdırılması üzrə sxem konsepsiyalarının təqdimatıdır, bu təqdimat noyabrın 7-də Strateji İşçi Qrupun iclasında səslənəcək. Məsrəflər tədricən azaldılacaq, ona görə də böyük avtoistehsalçılar zərbə vurmaqdan söhbət getməyəcək…\nF1 Engine, FIA, FOM, Formula 1, Formula One Management, Liberty Media\n25, Yanvar - 11:0819101\n22, Yanvar - 11:0513645\n23, Yanvar - 11:0613479\n24, Yanvar - 11:0712801\n26, Yanvar - 11:0910162\n27, Yanvar - 11:099457\nPirelli hələ müqavilə uzatmaq barədə qərar verməyib…\n9,3 milyardlıq sual: Liberty Media F1-i niyə aldı?\nFİA-nın Beynəlxalq Tribunalının qərarı


Hüseynbala Səlimov Böyük işlər üçün nə qədər vaxt lazımdır? Yanvar 12, 2012\nR.T.Ərdoğan və V.Putin - 2009\nTürkiyədə də siyasətçilər prezidentlik müddətini 7 ilə çatdırmaq fikrinə düşdülər. Beynəlxalq siyasət də qəribədir. Bir ölkədə bir hadisə baş verən kimi ictimai təzyiqin və nəzarətin az olduğu digər ölkələrdə də dərhal bunu tətbiq etməyə çalışırlar. Düzdür, Türkiyə, məsələn, Rusiya ilə müqayisədə mülayim siyasi mühitə malikdir. Amma onu güclü sosial pressinqin olduğu ölkələrə aid etmək də çətindir. Mən bunun başqa səbəbini də görürəm və o, heç də digər siyasi və sosial amillərdən az əhəmiyyət kəsb etmir.\nQƏDİM YUNANLAR NÜFUZLU ADAMLARDAN NİYƏ EHTİYAT EDİRDİ?\nQədim Afinada ostrakizm adlı cəza vardı. Nə qədər qəribə olsa da, afinalılar cinayətkarları deyil, xalq (demos) arasında böyük nüfuzu olan insanları bir müddətə şəhərdən sürgün edirdilər. Afina demokratiyasının atası Periklə də bu cəza tətbiq olunmuşdu. Səbəb nə idi? İnsanlar tiraniyadan ehtiyat edirdi. Onlar qorxurdu ki, həddən çox nüfuzlu insanlar başqalarının müstəqil fikir yürütməsinə mane olar, öz nüfuzları ilə demosun maraqlarına zidd qanunlar qəbul etdirə bilərlər.\nBu tendensiyanın əlamətləri indi – 21-ci əsrdə özünü göstərməkdədir. V.Putin öz nüfuzundan ölkənin siyasi sistemini dəyişmək və onu öz istəklərinə uyğunlaşdırmaq üçün istifadə etməyə cəhd edir. Bircə məsələni qeyd edim ki, tutaq, D.Medvedev Rusiyanın seçimi deyildi, Putinin seçimi idi. Elə bu fakt hələ tam demokratikləşməmiş ölkələrdə böyük siyasi nüfuzun hansı fəsadlara gətirib çıxarmasının sübutudur. Nədənsə elə əksər ölkələrdə prezidentlər xalqın problemlərini həll etməkdən daha çox istefaya gedəndən sonra özləri üçün «ehtiyat aerodromlar» yaratmağa meyl edirlər. Hətta yaxın vaxtlarda M.Saakaşvili birdən – birdən prezidentin səlahiyyətləri ilə bağlı «narahatlıq» keçirməyə başlamışdı. O, hökumətə daha çox hüquq vermək təşəbbüsü ilə çıxış etmişdi.\nM.Saakaşvili və V.Putin - 2008\nMüşahidəçilər Saakaşvilinin bu addımı haqda çox da baş sındırmadılar. Onlar hamısı belə bir fikir yürütdü ki, bəli, Gürcüstan prezidenti də öz müddəti bitəndən sonra siyasətlə vidalaşmaq niyyətində deyil.\nQayıdaq Türkiyəyə. R.T.Ərdoğan da böyük nüfuza malikdir. Türkiyə müəyyən mənada bu nüfuzun fəsadlarını yaşayır. Təbii ki, Ərdoğan prezidentlik kürsüsünə o qədər də biganə deyil. O, indi onu bu mərtəbəyə aparıb çıxaracaq yoldakı maneələri təmizləməklə məşğuldur: bura Anayasa ilə bağlı düzəlişləri də aid etmək olar, prezidentin səlahiyyətlərinin artması ilə bağlı təklifləri də. Eləcə də prezidentlik müddətinin daha artıq olması ilə bağlı təşəbbüsü də... Burada bütün nüfuzlu siyasətçilərə şamil oluna bilən bir müdrik fikri yada salmamaq olmur: hakimiyyət insanı korlayır və mütləq hakimiyyət insanı lap elə mütləq mənada korlayır.\nBƏZİ PREZİDENTLƏRƏ NİYƏ VAXT ÇATMIR?\nBəli, bəzi prezidentlərə xroniki olaraq vaxt çatmır. Nədənsə onlar öz planları ilə bağlı səylərini 8 ilə, ya da 10 ilə sığışdıra bilmirlər. Bunu da xroniki siyasi xəstəlik adlandırmaq olar. Özü də bu mərəzə Asiya siyasətində daha çox təsadüf etmək olur. Despotlardan danışmağa dəyməz. Onlar üçün 10 il, 8 il müddət deyil, bu adamlar hakimiyyətdə onilliklərlə qalırlar. Maraq kəsb edən odur ki, belə «ulduz xəstəliyinə» qarşı nisbətən normal siyasətçi hesab edilən şəxslərin də immuniteti zəifdir. Deməli, burada söz cəmiyyətin olmalıdır. Cəmiyyət siyasətçiyə deməlidir ki, 8, ya 10 il oturdun bəsdir, yerini başqasına ver!... İndi mən bir kiçik misal gətirmək istəyirəm.\nAMERİKALI OĞLAN RON\nAmerikalılar ötən əsrdə 3 prezidentə xüsusi önəm verirdilər. Bunlardan biri də R.Reagan idi. İndi bir çox siyasətçilərə 8, 10 il azlıq edir.\nR.Reagan - 1985\nAmma bu insan göstərdi ki, çox qısa müddətə də böyük işlər görmək olar. O, nə etdi?\n1. Bu gün hətta ən ciddi iqtisadçılar arasında ironiya doğurmayan və kifayət qədər yüksək dəyərləndirən «reyqanomika»nın bünövrəsini qoydu. 8 ildə o, işsizliyi də, inflyasiyanı da bir neçə dəfə azaltdı.\n2. İlk dəfə olaraq SSRİ-ni «şər imperiyası» adlandırdı. Səudiyyə Ərəbistanını vadar etdi ki, neft hasilatını artırsın. Bununla da SSRİ-nin iqtisadiyyatına ağır zərbə vurdu, sonuncunun gəlirləri kəskin şəkildə aşağı düşdü. Üstəlik, o, silahlanmaya, xüsusən də kosmik proqramlara (o vaxt buna elə «ulduz müharibəsi» deyirdilər) böyük vəsait ayırdı və SSRİ ilk dəfə olaraq bu yarışı uduzduğunu başa düşdü.\nMən bu adam haqqında iki bəndlik qısa qeyd yazdım. Necə olur ki, bu insan 8 il ərzində böyük imperiyanı çökdürməyə, ölkə iqtisadiyyatını dirçəltməyə nail olur, amma digərlərinə 10 illərlə vaxt bəs etmir? Bu məsələdə bir daha cəmiyyətin rolunu qeyd etmək istəyirəm. Hətta ən yaxşı prezidentlər, eləcə də yaxşı baş nazirlər də dəyişməlidir! Bəli, yaxşılarla vidalaşmağı bacarmaq lazımdır ki, işlər yaxşılığa doğru getsin!


Şəmkirdə Müstəqillik Gününə həsr olunmuş güləş turniri keçirilib - Xəbərlər - ŞƏMKİR RAYON Icra Hakimiyyəti\nŞəmkirdə Müstəqillik Gününə həsr olunmuş güləş turniri keçirilib\nŞəmkir Olimpiya İdman Kompleksində Şəmkir Rayon İcra Hakimiyyəti, Şəmkir Rayon Gənclər və İdman idarəsi və YAP Şəmkir Rayon Gənclər Birliyinin təşkilatçılığı ilə Dövlət Müstəqilliyi Gününə həsr olunmuş sərbəst güləş üzrə rayonlararası turnir yarışları keçirilib.\nTurnirdə Şəmkir güləşçiləri ilə yanaşı, Gəncə, Mingəçevir, Qazax pəhlivanları da güclərini sınayıblar.\n100-ə yaxın idmançının mübarizə apardığı turnirin açlış mərasimində çıxış edən Şəmkir Rayon İcra Hakimiyyətinin başçısı Alimpaşa Məmmədov Müstəqillik Günü münasibətilə yarış iştirakçılarını təbrik edib, bu cür yarışların keçirilməsinin əhəmiyyətindən danışıb.\nGüləşin milli idman növü kimi respublikamızda çox sevildiyini, Azərbaycan pəhləvanlarının dünya və Avropa çempionatınlarında, Olimpiya Oyunlarında yüksək nəticələr göstərdiyini xüsusi vurğulayan Alimpaşa Məmmədov belə yarışların gəncliyə böyük töhfə verəcəyini bildirib: “Belə turnirlər həm perspektivli idmançıları aşkar etmək, həm də bu idman növünə uşaqların marağını artırmaqda əhəmiyyətli rol oynayır. Arzumuz burada iştirak edən bu balaca idmançıları gələcəkdə dünya arenalarında görməkdir”.\nDaha sonra bir neçə çəki dərəcəsində qaliblər mükafatlandırılıb.\nQaliblərə qiymətli hədiyyələr və diplomlar təqdim olunub.\nQeyd edək ki, yarışlar hazırda davam edir.


Bu, bir həqiqətdir ki, alimlərimizin sözügedən istiqamətdə apardığı işlər həm elm sahəsində, həm də təhsil sahəsində dünyanın aparıcı beynəlxalq donor strukturları tərəfindən yüksək dəyərləndirilir və onlara böyük qrant layihələri ayrılır.\nAvropa Birliyinin Tempus proqramları çərçivəsində yerinə yetirilən ECONANO "Nanotexnologiyaya əsaslanan ekoloji mühəndislik post magistr proqramlarının müasirləşdirilməsi" qrant layihəsi (655000 avro) də bu işlərdən biridir. Bakı Dövlət Universitetinin koordinatorluğu ilə yerinə yetirilən bu layihənin hazırkı mərhələdə vəziyyəti və problemlərinin həlli ilə əlaqədar layihənin Azərbaycan üzrə koordinatoru, BDU-nun Fizika fakültəsinin dekanı, professor Məhəmmədəli Ramazanov və Nanoaraşdırmalar laboratoriyasının aparıcı elmi işçisi dos. İsmət Əhmədov İtaliyanın Roma şəhərindəki Sapienza Universitetində elmi ezamiyyətdə olublar.\nSəfər zamanı Azərbaycan tərəfdən Memarlıq və İnşaat Universitetinin professorları Tahir Pənahov və Fəqan Əliyev, Qafqaz Universitetinin əməkdaşları dekan Yadullah Babayev, Üzeyir Bağırov, Nail Tahirov, Təhsil Nazirliyinin əməkdaşları İlham Hümbətov və Sülhəddin Gözəlov iştirak ediblər. Səfər zamanı baş tutan görüşdə Sapienza Universitetinin prorektoru Antonello Biagini sözügedən layihənin işinə uğurlar arzulayıb və dünyanın aparıcı universitetləri ilə birgə Azərbaycan universitetlərinin belə bir mühüm proqramı yerinə yetirməsini böyük uğur adlandırıb. Sapienza Universitetinin tarixindən danışan prorektor qeyd edib ki, 700 illik tarixi olan təhsil ocağında bir sıra istiqamətlərdə uğurla kadr hazırlığı aparılır.\nÖz növbəsində M.Ramazanov respublikamızda aparılan elm və təhsil sahəsindəki uğurlu islahatlardan, Azərbaycan Təhsilinin Avropa Təhsil məkanına inteqrasiyasından danışaraq bildirib ki, icra edilən layihə də inteqrasiyaya xidmət edir.\nSonra layihə iştirakçıları bölmələrdə öz işlərini davam etdirərək qarşıda duran bir sıra problemləri müzakirə ediblər. Azərbaycan ali məktəblərinin təhsilin magistr pilləsini bitirmiş 12 nümayəndəsi seçilərək post-magistr proqramı üzrə təhsil almaq hüququ qazanıblar. Onlar 4 ay müddətində BDU-da ECONANO istiqamətində nəzəri təhsil alacaq və imtahan verəcəklər. Birinci pillədə 30 kredit miqdarında təhsil alan nümayəndələr 3 ay müddətində Avropa Universitetlərində (Sapienza, Parij-13, Patras) praktik təhsil alacaqlar. Onların bütün səfər xərcləri qrant layihəsi çərçivəsində ödəniləcək.


Azərbaycana yaz havası gəlir\n26 Fevral 2015 12:38\nYaxın 2-3 gün ərzində Azərbaycanda cənub-qərb küləyinin əsməsi ilə əlaqdar havanaın temperaturunun yüksələcəyi gözlənilir. Yaxın günlərdə müşahidə ediləcək temperatur iqlim norması daxilində və bir qədər yüksək olacaq.\nEkologiya və Təbii Sərvətlər Nazirliyi Milli Hidrometeorologiya Departamentinin Hidrometeoroloji Proqnozlar Bürosunun baş hidroloqu Asif Verdiyev Trend-ə bildirib ki, fevralın 27-də Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Səhər bəzi yerlərdə zəif duman olacağı gözlənilir. Gündüz cənub-şərq küləyi əsəcək.\nHavanın temperaturu gecə 1-3, gündüz 8-13 dərəcə isti təşkil edəcək.\nSabah Azərbaycanın rayonlarında hava şəraitinin gün ərzində əsasən yağmursuz keçəcəyi gözlənilir. Gecə və səhər bəzi yerlərdə duman olacaq. Şərq rayonlarında havanın çiskinli olacağı ehtimalı var. Cənub küləyi əsəcək. Gündüz əsasən, dağlıq ərazilərdə arabir güclənəcək.\nHavanın temperaturu Aran rayonlarında gecə 0-5 dərəcə isti, gündüz 8-13, bəzi yerlərdə 15 dərəcə isti, dağlarda gecə 3 dərəcə şaxtadan 2 dərəcəyə kimi isti, gündüz 8-13 dərəcə isti olacaq.


Xəbərlər 6 Avqust 2019 20:34 267\nAvqustun 6-da həyata keçirilməli olan Dubay-Bakı-Dubay aviareysi ləğv edilib.\nSeyyah.az Heydər Əliyev Beynəlxalq Aeroportunun onlayn tablosuna istinadla xəbər verir ki, “FlyDubai” aviaşirkətinin yerli vaxtla saat 21:50-də “FZ 8945” saylı Dubaydan Bakıya uçuşu ləğv olunub.\nHəmçinin bu gün Bakıya həyata keçirilməsi nəzərdə tutulan reys ləğv olunduğundan aviaşirkətin 22:50-də Bakıdan Dubay istiqamətində “FZ 8946” saylı reysi də ləğv edilib. Aviareyslər “Boeing 737-800” təyyarəsi ilə həyata keçirilməli idi.\nDubay-Bakı-Dubay aviareysinin hansı səbəbdən ləğv edildiyi məlum deyil.


Coğrafiya fənnindən açıq dərs keçirilib.\n13.02.2019-cu il tarixində Balakən rayonu Nəsimi adına şəhər 2 saylı tam orta məktəbində coğrafiya müəllimi Gülnarə Nooyevanın “ Çayların hidroloji xüsusiyyətləri . Praktiki dərs “ mövzusunda açıq dərs keçirilib.\nDərsdə Balakən RTŞ-nın tarix – coğrafiya fənləri üzrə metodisti Mahi Əliyeva , Tülü kənd tam orta məktəbinin coğrafiya müəllimi Məsmə Cəfərova , Gərəkli kənd tam orta məktəbinin coğrafiya müəllimi Naida Dibirova , Mahamalar kənd tam orta məktəbinin coğrafiya müəllimi Vahidə Abdullayeva , məktəbin direktoru Samirə Varansova , direktor müavini İlahə Musayeva və s. iştirak ediblər.\nYekunda açıq dərsdə olan müsbət işlər qeyd olunmuş və çatışmamazlıqların aradan qaldırılması üçün müəllimə tövsiyyələr verilib.


I Vasak (doğum tarixi naməlumdur — 1040) – Sünik knyazlığının 998 – 1040 – cı illərdə hakimiyyətdə olmuş II knyazı.\nI Vasak taxtda atası I Smbatı əvəz etmişdi. Ani çarı I Qagikdən vassal asılılığını qəbul etməyə məcbur olmuş I Vasak onun 1003-cü ildə Azərbaycanın Parisos vilayətinə təşkil edilmiş yürüşündə də iştirak etmişdi. Baqratuni sülaləsindən olan Ani çarı I Qagik I Vasakın qızı Ketramidə ilə evlənmişdi.\nO, kəndli hərəkatını yatırmış, X əsrin ortalarında erməni katolikosu I Ananiya Mokaçi tərəfindən dağıtdırılaraq lənətlənmiş Tatev monastırını yenidən bərpa etdirmiş və müdafiə sistemini möhkəmlətmişdir. Onun hakimiyyət dövrü əsasən sülhlə keçmişdir ki, bu da ölkənin iqtisadi vəziyyətinin yaxşılaşdırılmasına və tikinti işlərinin aparılmasına imkan vermişdir. I Vasak və onun varisi II Smbatın hakimiyyəti dövründə Sünik knyazlığı öz çiçəklənmə dövrünü yaşamış, Qafanda geniş quruculuq işləri aparılmışdı. Oğlu olmadığına görə, o, ömrünün sonunda qızının övladları – Smbat və Qriqora (ataları Aşot Aşotyan) dövlət idarəçiliyini öyrətmişdi. I Vasakın ölümündən sonra Sünik taxtına II Smbat keçmişdir.\nTarix: 09.02.2015 / 16:37 Müəllif: Feriska Baxılıb: 36\tBölmə: Ümumi\nQış mövsümünün ən dəbli rəngləri Azərbaycan adət-ənənələri haqqında İnşa toy gecesinde qiz utanirsa soyunmursa oglan qiza n Nələri Möminlərin əmiri Əli ibn Əbu Talibin ra qətli Azərbaycanda Velosiped Dayimoglu Entere Basdi Sebr Gedərsən qribok dermani Dil xərçəngi İffətli olmaq və ayıb yerlərini qorumaq edaletli olmaq haqqinda insa hayati Cumle PEYĞƏMBƏRİN MÜBARƏK MERAC HADİSƏSİ Diqqetle Oxu Hec Sende Olmazdin Uşağınız Haqları şəmbi-qazan Yumurtalıqların YUXUMDA tek elden ses çıxmaz inşa hissesi Yuxuda Narkotik görmək HzMehemmedin saav 21 öyüdü SENINLEYEM 5200 Lütfi Zadə Aforizimler 3cu Bolum Volfqanq Amadey Motsart Ölümün Beləsi bogazda gobelek xesteliyi gender və səhiyyə MƏKTUBLARI Molla Qurbanlı Fil Ve Qariwqa Denizde Əsiribağihüsnün mən tək olsa bülbülişeyda Əzəmətli it xiyari Avtobusa Gokce Termometr görmək Urek bulanma dermanlari birine Yuxuda pul qabı gormek Üz və boyun nahiyəsi üçün ev maskaları Amitabh Baççan


DAK Azərbaycan və Türkiyəni Güney Azərbaycan məsələsini diqqətdə saxlamağa çağırır\nSiyasət 12 Mart 2007 14:16 (UTC+04:00)\nAzərbaycan, Bakı / Trend müxbir S.İlhamqızı/ Azərbaycan Respublikası və Türkiyə Cümhuriyyəti Güney Azərbaycanın problemlərinə biganə yanaşmamalı, bu məsələni kölgədə saxlamamalıdır. Bu fikirlər Dünya Azərbaycanlıları Konqresi (DAK) rəhbərliyinin martın 12-də keçirdiyi konfransda səsləndirilib.\nToplantıda qeyd edilib ki, martın 9-da Bakıda keçirilən Azərbaycan və Türk diasporlarının I Forumunda DAK-ın 12 ölkədən nümayəndələri iştirak ediblər.\nDAK sədri Cavad Derəxti qeyd edib ki, təşkilat 2007-ci ili Xocalı soyqırımı ili elan edib, İsveçdə Dünya Azərbaycanlıları Fondunu yaradıb, DAK-ın Qarabağ bölməsi təsis olunub və Siyavuş Mustafayev Qarabağ məsələsi üzrə DAK-ın sədr müavini təyin edilib.\nDAK-ın Məclis sədri Sabir Rüstəmxanlı Azərbaycan prezidenti İlham Əliyevin "Mən 50 milyonluq dünya azərbaycanlılarının prezidentiyəm" ifadəsinin tarixi əhəmiyyət daşıdığını vurğulayaraq bu sözləri Güney Azərbaycanlılarının diqqətdə saxlanması baxımından yüksək qiymətləndirib. Məclis üzvü Əjdər Tağızadə Güney Azərbaycanda soydaşlarımızın hüquqlarından, dil, mədəniyyət və ədəbiyyatdan məhrum edildiyini, milli hərəkat fəallarına həbsxanalarda işgəncələr verildiyini diqqətə çatdırıb.\nDAK-ın sədr müavini, millət vəkili Həvva Məmmədova Qarabağda süni şəkildə erməni əhalisinin yerləşdirilməsinə diqqəti yönəldib, Xocalı soyqrırımının ildönümünün bu il daha yüksək səviyyədə qeyd edildiyini deyib.\nDAK sədrinin müşaviri Tənzilə Rüstəmxanlı isə DAK-ın fəaliyyətini tənqid edərək Sədr Aparatının, Məclisin səmərli işləmədiyini, təşkilati işlərin düzgün aparılmadığını və daha çox iş görülməsinin vacibliyini vurğulayıb. Millət vəkili Qüdrət Həsənquliyev də müxtəlif ölkələrdə DAK-ın fəaliyyəti ilə bağlı təbliğati işlərin düzgün qurulmadığını qeyd edib.


Resad Sadiqov: “Her tur “Qarabag” – “Neftci” oyununun kecirilmesini isteyerem” - Azadliq Xeber\nResad Sadiqov: “Her tur “Qarabag” – “Neftci” oyununun kecirilmesini isteyerem”\nRəşad Sadıqov: "Hər tur "Qarabağ" - "Neftçi" oyununun keçirilməsini istəyərəm"\n“Yaxşı, gərgin və maraqlı oyunun şahidi olduq. Matça üstünlüklə başladıq. Daha üstün, dominant futbol oynamağa çalışdıq. Əlimizə düşən fürsətlərdən istifadə elədik, vacib qollar vurduq”.\n“Report”un məlumatına görə, bu fikirləri “Zirə”nin baş məşqçisi Rəşad Sadıqov “Keşlə”yə 2:0 hesabı ilə qalib gəldikləri Azərbaycan Premyre Liqasının IX tur oyunundan sonra mətbuat konfransında deyib.\n39 yaşlı mütəxəssis rəqibin də bəzi anlarda təhlükəli hücumlar qurduğunu bildirib: “Keşlə” fasilədən sonra sistem dəyişikliyi etdi, ikinci hissəyə fəal başlayacaqlarını gözləyirdik. Hesabda geridə idilər, hücumda çoxalacaqlarını bilirdik. İlk 10-15 dəqiqə də “Keşlə”nin üstünlüyü şəraitində keçdi. Amma daha sonra yenə öz oyunumuzu göstərdik, fərqi artırıb, oyunu bitirmək istədik. Düzdür, bu dəfə imkanlardan istifadə edə bilmədik. Amma komandamdan razıyam. Yaxşı oyunlarımızdan birini keçirdik. Artıq növbəti tura hazırlaşmalıyıq”.\nSadıqov istənilən oyunda gücü düzgün bölüşdürməyin çox önəmli olduğunu vurğulayıb: “Ərazi üstünlüyü bizdə idi. 90 dəqiqəni eyni tempdə çatdıra bilmərsən. Mən komandanın oyun zamanı tempi yavaş-yavaş artırmasının və ərazi üstünlüyünə yiyələnməsinin tərəfdarıyam. “Neftçi” ilə oyunda hesab 1:1 idi, 1 xal bəlkə də bizim üçün pis deyildi. Ancaq əksinə, sürəti artırmağa çalışdıq. Bu gün də hesaba baxmayaraq, eyni şəkildə oynadıq. “Keşlə”nin nə qədər təhlükəli komanda, güclü futbolçulara malik olduğunu bilirik. Son 4 turda yaxşı çıxış etmişdilər. Ötən turdakı məğlubiyyətə baxmayaraq, qol imkanları var idi. Bu komandaya qarşı geri çəkilib hesabı qorumaq çox təhlükəli olardı. Üstünlüyü inkişaf etdirmək mütləq idi. Düzdür, alınmadı. Amma ən azı düzgün futbol oynadıq, rəqibə ikinci hissənin ortalarından üstün futbol oynamağa, fərqi azaltmağa imkan vermədik”.\nGənc mütəxəssis növbəti turda üz-üzə gələcəkləri “Sabah”da Murad Musayevin baş məşqçi postuna təyin olunmasını rəqib üçün üstünlük hesab edib: “Məşqçi dəyişikliyi hər zaman komandaya əlavə effekt verir. Murad Musayevi yaxşı tanıyıram, təcrübəli məşqçidir. “Krasnodar”da U-19-lar Çempionlar Liqasında çıxış edəndə belə, bu komandanın çıxışını izləyirdim. O, əsas komandada çalışanda da izləyirdim. Düşünürəm ki, çempionatımıza rəng qatacaq. “Sabah” da yaxşı heyətə malikdir. Əvvəldən necə təhlükəli idisə, bundan sonra da o cür olacaq. Yəqin sabahkı oyuna da baxacağıq ki, baş məşqçi dəyişikliyindən sonra nə qədər dəyişiklik olduğunu görək. Və biz onlara qarşı nələr edə biləcəyik. Bunlar ehtimallardır. Amma heyəti də, məşqçinin oyun planını da oyun saatında dəqiq görəcəyik. Çünki “Sabah”a yeni gəlib. Nələr edəcəyini əvvəlcədən bilmək çox çətindir”.